title: Hakaristin ritarit

text: Hakaristin ritarit – suomalaiset SS-miehet, politiikka, uskonto ja sotarikokset on kirkkohistorian dosentti André Swanströmin kirjoittama sotahistoriallinen teos. Sen on julkaissut vuonna 2018 Atena. Teoksen aiheena on suomalainen SS-pataljoona toisen maailmansodan aikana Saksassa.


title: Hakaristin ritarit

text: Teos on valittu Vuoden tiedekirja 2018 -palkinnon finaaliin.


title: Hakaristin ritarit

text: Swanström tuo kirjassaan uuden näkökulman aiemmin suhteellisen puhtoiseen kuvaan suomalaisen SS-pataljoonan vaiheista Saksassa. Hänellä on ollut aineistona SS-miesten päiväkirjoja ja kirjeitä.


title: Hakaristin ritarit

text: Swanström kiinnostui aiheesta, kun hän luki SS-sotilaspastorien Ensio Pihkalan ja Kalervo Kurkialan päiväkirjoja, joista ilmeni, että ihmisiä kidutettiin, sotavankeja teloitettiin ja juutalaisia tapettiin. Esimerkkinä hän mainitsee Pihkalan Unterscharführer Olavi Karpalolta saaman kirjeen, jossa tämä harmitteli tositoimien puutetta: "Juutalaisten teloittamiseen riittää kehnompikin ampumataito kuin omaamamme." Kurkiala oli Heinrich Himmlerin henkilökohtainen tuttu ja toimi myöhemmin kotimaassa SS-Aseveljet-yhdistyksen puheenjohtajana.


title: Hakaristin ritarit

text: Swanström sanoo saaneensa suorastaan vihaista ja ärtynyttä palautetta, kun hän on kyseenalaistanut asioita.


title: Hakaristin ritarit

text: Teos herätti keskustelua, jossa sekä kritisoitiin että myötäiltiin Swanströmin näkemyksiä. Tärkeänä sitä kuitenkin pidettiin. Esimerkiksi Oula Silvennoinen arvioi Helsingin Sanomiin kirjoittamassaan artikkelissa teoksen kirjavuoden tärkeimmksi ja ansiokkaimmaksi sotahistorian tietoteokseksi.


title: Hakaristin ritarit

text: Silvennoinen kirjoittaa, että tutkijoiden piirissä on kiinnitetty jo pitkään huomiota suomalaisten SS-miesten kuvan säröttömyyteen. Saksan itärintama oli kuitenkin erityisen raaka kansanmurhien, joukkomurhien ja terrorin tapahtumapaikka. Siviilien murhat olivat harkittu osa Saksan sotatoimia, Silvennoinen sanoo ja kysyy, kuinka suomalaiset olisivatkaan voineet pysyä tietämättöminä tapahtumista. Hän viittaa Swanströmiin, jonka vastaus on hänen mukaansa punnittu ja vastaansanomaton. Syyksi siloiseen kuvaan Silvennoinen näkee Mauno Jokipiin teoksen "" (1968), joka häneen mukaansa on näennäisen tyhjentävä SS-pataljoonan historia.


title: Hakaristin ritarit

text: Juha Muurinen puolestaan sanoo Iltalehdessä, että Swanström oikoo mutkia eikä tämän tutkimus tuo esille mitään uutta, vaan kaikki on jo käsitelty aiemmin ja Swanströmin löytämiä tapauksia on puitu lehdistössäkin.


title: Hannu Ryöppönen

text: Hannu Ryöppönen (s. 1952 Pernaja) on suomalainen yritysjohtaja ja hallitusammattilainen, joka toimi 1970-luvulta lähtien monien kansainvälisten yritysten talousjohtajana Lontoossa, New Yorkissa, Kööpenhaminassa, Luxemburgissa ja Tukholmassa. Eläkkeelle hän jäi vuonna 2008 Stora Enson varatoimitusjohtajan paikalta. Hänet tunnetaan erityisesti kansainvälisen rahoituksen asiantuntijana.


title: Hannu Ryöppönen

text: Ryöppönen syntyi Pernajan Haddomissa ja kirjoitti 1971 ylioppilaaksi Lovisa svenska samlyceumista. Hän suoritti diplomiekonomin tutkinnon Helsingin Hankenilla ja toimi ensin Rautakirjan ja Hoechst-yhtymän talousjohdossa Suomessa, kunnes lähti 1977 Yhdysvaltoihin. Siellä hän teki uraa Alfa Lavalin ja Chemical Bankin palveluksessa, kunnes hänet valittiin vuonna 1985 ruotsalaisen Ikean talousjohtajaksi. Hän työskenteli 14 vuotta Ingvar Kampradin lähipiirissä ja siirtyi sitten ruotsalaisen Industri Kapitalin palvelukseen. Vuosina 2003 Ryöppönen kutsuttiin alankomaalaisen, maailman suurimpiin kuuluneen vähittäiskauppayrityksen Aholdin taloudesta vastaavaksi varatoimitusjohtajaksi, tehtävänään luotsata yritys vararikon partaalta uuteen alkuun kirjanpitoskandaalin jälkeen. Vuonna 2005 hänet valittiin Stora Enson talousjohtajaksi.


title: Hannu Ryöppönen

text: Jäätyään 56-vuotiaana eläkkeelle vuonna 2008 Ryöppönen on toiminut yksityissijoittajana sekä muun muassa Amer Sportsin, ICAn ja Novo Nordiskin hallituksen jäsenenä ja ruotsalaisen metsäteollisuusyrityksen Billerud Korsnäsin hallituksen puheenjohtajana. Hän asuu vaimonsa kotimaassa Britanniassa. Heillä on neljä aikuista lasta, ja kotikielinä ovat englanti, ruotsi ja tanska.


title: Sanita Pušpure

text: Sanita Pušpure (s. 21. joulukuuta 1981 Riika, Latvia) on irlantilainen, Latviassa uransa aloittanut soudun maailmanmestari.


title: Sanita Pušpure

text: Pušpure sijoittui maailmanmestaruuskilpailuissa vuonna 2011 pariairokaksikossa Lisa Dilleenin kanssa 12:nneksi. Lontoon olympialaisissa 2012 Pušpure kilpaili yksikössä ja sijoittui 13:nneksi voitettuaan C-finaalin. Vuonna 2014 hän saavutti yksikössä EM-pronssia ja sijoittui MM-kilpailuissa neljänneksi. Vuonna 2015 hän oli EM-kilpailuissa viides ja MM-kilpailuissa yhdestoista. Vuonna 2016 hän saavutti toistamiseen EM-pronssia ja sijoittui Rio de Janeiron olympialaisissa 13:nneksi.


title: Sanita Pušpure

text: Vuonna 2017 Pušpure sijoittui MM-kilpailujen yksikössä neljänneksi. Plovdivin MM-kilpailuissa 2018 hän voitti maailmanmestaruuden yli viiden sekunnin erolla Sveitsin Jeannine Gmeliniin.


title: Fritz Geitlin

text: Fritz Gabriel Geitlin (28. tammikuuta 1875 Helsinki – 27. maaliskuuta 1941 Helsinki) oli suomalainen Kammion sairaalan ylilääkäri.


title: Fritz Geitlin

text: Geitlinin vanhemmat olivat ylijohtaja, todellinen valtioneuvos Wilhelm Gabriel Geitlin ja Jenny Nina Pacius. Hän pääsi ylioppilaaksi Helsingin ruotsalaisesta normaalilyseosta 1892 ja valmistui Helsingin yliopistosta filosofian kandidaatiksi 1896, filosofian maisteriksi 1897, lääketieteen kandidaatiksi 1898, lääketieteen lisensiaatiksi 1903 ja lääketieteen tohtoriksi 1906. Hän teki opintomatkoja Saksaan 1897, 1907, 1914, 1922 ja 1923.


title: Fritz Geitlin

text: Geitlin oli Helsingin yliopiston patologis-anatomisen laitoksen amanuenssina 1903–1905, Heinolan kylpylaitoksen ylilääkärinä 1907–1909, Hangon kylpylän ylilääkärinä 1910–1914 sekä Kammion sairaalassa lääkärinä vuodesta 1915 ja ylilääkärinä 1919–1941. Hän julkaisi teoksia hermopatologian ja psykiatrian alalta.


title: Fritz Geitlin

text: Geitlin oli naimisissa vuodesta 1900 Anna Aline Frosteruksen kanssa.


title: Hyväntahtoinen diktatuuri

text: Hyväntahtoinen diktatuuri viittaa hallitukseen, jossa autoritaarinen johtaja käyttää absoluuttista poliittista valtaa valtiossa, mutta oletetaan tekevän niin valtion hyvinvoinnin takia.


title: Jeannine Gmelin

text: Jeannine Gmelin (s. 20. kesäkuuta 1990 Uster, Sveitsi) on sveitsiläinen soudun yksikköluokan maailman- ja Euroopan-mestari.


title: Jeannine Gmelin

text: Gmelin aloitti aikuisten arvokisauransa vuonna 2014, jolloin hän sijoittui yksikössä Euroopan-mestaruuskilpailuissa kahdeksanneksi ja maailmanmestaruuskilpailuissa 15:nneksi. Vuonna 2015 hän saavutti Poznańin EM-kilpailuissa hopeaa ja sijoittui MM-kilpailuissa viidenneksi. Rio de Janeiron olympialaisissa 2016 hän oli viides.


title: Jeannine Gmelin

text: Vuonna 2017 Gmelin voitti Sarasotan MM-kilpailuissa kultaa lähes kaksi sekuntia Britannian Victoria Thornleyn edellä. Vuonna 2018 hän voitti Glasgow'ssa Euroopan-mestaruuden ja saavutti Plovdivin MM-kilpailuissa hopeaa.


title: Mullan maku

text: Mullan maku on Reijo Mäen vuonna 2000 julkaisema kahdestoista Vares-dekkari. Kirjan nimi viittaa Turun vesijohtoveden laatuun.


title: Mullan maku

text: Kirjassa Vares saa tehtäväkseen selvittää auto-onnettomuudessa kuolleen pankkivirkailijan kaksoiselämää ja varallisuuden alkuperää. Kirjan teemoja on pettäminen. Suuri osa Vareksen ajasta kuluu työtehtävien sijaan alkoholinkäyttöön, naisten naruttamiseen ja erilaisiin vedonlyönteihin, kuten sen arvaamiseen, onko vauva lastenvaunuissa valkoinen vai mulatti tai onko lihapullia annoksessa parillinen vai pariton määrä.


title: Mullan maku

text: Vainajan tarinaa, tämän avioliittoa ja ajautumista petokseen kerrotaan takaumina minä-muodossa.


title: Mullan maku

text: Teoksen rikollishahmoja edustaa Hämeen ja Pohjanmaan välimailta kotoisin oleva Martti Keskisarja, joka haluaa korjata kokemansa nöyryytykset, kuten vankilassa saamansa pilkkanimen. Hänen nuoruudestaan paljastetaan myös kavereiden naurun kohteeksi tuleminen helluntailaisten upotuskasteella.


title: Mullan maku

text: Vares puolestaan muistelee nuoruutensa tansseihin menoa Siikaisten Vuorijärven yli ja bensan loppumista Kuvaskankaalla.


title: Mullan maku

text: Kirjan sivuhahmoja on maailmanmaineen kynnyksellä aikanaan ollut, edelleen legendaarinen mutta Turkuun päätynyt rokkari, joka kertoilee värikkäästi aiemmasta riippuvuudestaan, Amerikan-vuosistaan ja kohtaamistaan henkilöistä kuten Donald Trumpista.


title: Mullan maku

text: Kirjan tapahtumien alkusysäyksiä on Suomen 1990-luvun lama, erityisesti markan devalvointia ja kelluttamista seurannut luottojen vakuuskriisi.


title: Mullan maku

text: Helsingin Sanomien Pertti Avolan mielestä henkilögalleria on tuttu Mäen aiemmista teoksista ja sympaattisten luuserien ja rikollisten kuvaus muistuttaa Carl Hiaasenin ja Elmore Leonardin teoksia. Avolaa häiritsee tietynlainen sovinismi ja turinointi. Toisaalta hän näkee onnistumisina paikallisvärin, herkulliset henkilöhahmot ja amerikkalaisperäisen yksityisetsivän siirtämisen suomalaiseen maisemaan.


title: Mullan maku

text: Mullan makua myytiin ilmestymisvuonnaan 15 200 kappaletta.


title: Islam Tanskassa

text: Islam on Tanskan toiseksi suurin uskonto. Tanskassa on noin 300 000 muslimia, joka on 5,3 prosenttia Tanskan väestöstä.


title: Islam Tanskassa

text:
22,2% Tanskan muslimeista ovat turkkilaisia, 10,2% irakilaisia, 9,5% libanonilaisia, 8,7% pakistanilaisia, 7,3% somaleita ja 6,3% afghanistanilaisia.
10% Kööpenhaminan väestöstä on muslimeja.


title: Minna Aalto

text: Minna Maarit Aalto (s. 8. marraskuuta 1965 Turku) on purjelautailija, lajinsa ensimmäinen olympialaisissa kilpaillut suomalainen.


title: Minna Aalto

text: Aalto sijoittui olympialaisissa Mistral-laudalla käydyissä purjelautakilpailuissa 20:nneksi Atlantassa 1996 ja 15:nneksi Sydneyssä 2000. Maailmanmestaruuskilpailuissa hän sijoittui parhaimmillaan neljänneksi vuonna 1998 ja kahdeksanneksi vuonna 1984. Euroopan-mestaruuskilpailuissa hän oli neljäs vuonna 1989 ja viidestoista vuonna 1996.


title: Minna Aalto

text: Aalto edusti seuratasolla Turun Pursiseuraa, Turun Windsurfer Clubia ja Naantalin Purjehdusseuraa. Hän voitti purjelautailun Suomen-mestaruuden vuosina 1997–1999.


title: Pasi Nissinen

text: Pasi Nissinen (s. 7. elokuuta 1972) on suomalainen jääkiekkoilija. Nissinen on Jokipoikien kasvatti, hän edusti Jokipoikia lähes koko uransa ajan. Nissinen on voittanut urallaan kertaalleen 1-divisioonan pistepörssin, sekä 1-divisioonan mestaruuden. Nissistä kuvaillaan kiekolliseksi pelaajaksi, jonka vahvuuksia ovat pelisilmä ja syöttötaito. Nissinen on edustanut urallaan myös ruotsalaista Mörrums Golssia, sekä Kuopion Kalpan joukkuetta. Nissinen lopetti ammattiuransa kauteen 1999-2000.


title: Ljudmila Aleksejeva

text: Ljudmila Mihailovna Aleksejeva (; 20. heinäkuuta 1927 Jevpatorija, Neuvostoliitto – 8. joulukuuta 2018 Moskova, Venäjä) oli venäläinen toisinajattelija ja Venäjän ihmisoikeusliikkeen keskeinen hahmo, Venäjän omaksitunnoksi kutsuttu.


title: Ljudmila Aleksejeva

text: Ljudmila Aleksejeva syntyi vuonna 1927 Krimin niemimaalla Jevpatorijassa. Hän valmistui Moskovan valtionyliopiston MGU:n historian tiedekunnasta 1950. Hän työskenteli myöhemmin Nauka-kustannusyhtiön tiedetoimittajana.


title: Ljudmila Aleksejeva

text: Aleksejeva aktivoitui Stalinin kuoleman jälkeen, ja hänen asunnostaan tuli moskovalaisen älymystön kokoontumispaikka. Yhtenä herätteenä Aleksejevan aktivismille oli venäläiskirjailijoiden Andrei Sinjavskin ja Juli Danielin joutuminen 1966 vankileirille syytettynä ”neuvostovastaisesta toiminnasta”. Aleksejeva perusti vuonna 1968 muutaman kumppaninsa kanssa maanalaisen sanomalehden, "Hronika tekuštših sobytin" (‘Ajankohtaisten tapahtumien kronikka’). Aleksejeva olikin vuodesta 1968 useita kertoja kuulusteltavana ja kotietsintöjen kohteena.


title: Ljudmila Aleksejeva

text: Aleksejeva työskenteli vuosina 1970–1977 Neuvostoliiton tiedeakatemian yhteiskuntatieteiden tieteellisen tiedon instituutissa. Hän liittyi vuonna 1976 Moskovan Helsinki-ryhmään, jonka tarkoituksena oli vaatia neuvostohallintoa pitäytymään Helsingin päätösasiakirjaan kuuluneissa ihmisoikeuksissa. Ihmisoikeusaktivistien pidätykset kiihtyivät vuonna 1977, mikä pakotti Aleksejevan muuttamaan Yhdysvaltoihin, missä hän toimi Moskovan Helsinki-ryhmän puheenjohtajana.


title: Ljudmila Aleksejeva

text: Aleksejeva palasi Venäjälle vuonna 1993 ja aloitti uudelleen Moskovan Helsinki-ryhmän maanlaajuiset kampanjat. Hän sai kansallista huomiota uuden sukupolven aktivisteilta, kun hän osallistui vuosien 2009–2010 jo yli 80-vuotiaana mielenosoituksiin. Hänet pidätettiin vuonna 2010 uudenvuodenaattona järjestetyssä luvattomassa mielenosoituksessa.


title: Ljudmila Aleksejeva

text: Aleksejeva oli yhteiskunnallisesti aktiivinen kuolemaansa asti. Vuonna 2014 hän kertoi vastustavansa Krimin miehitystä ja puolusti Jehovan todistajien oikeutta uskonnonvapauteen Venäjällä. Aleksejeva kuoli joulukuussa 2018 moskovalaisessa sairaalassa.


title: Ljudmila Aleksejeva

text: Kun Memorial-järjestö sai vuonna 2009 Euroopan parlamentin Saharov-palkinnon, Aleksejeva oli yksi sen kolmesta edustajasta. Vladimir Putin palkitsi vuonna 2017 puolestaan Aleksejevan ihmisoikeustyöstä Venäjän valtionpalkinnolla.


title: Peter von Koskull

text: Peter Hans Wilhelm von Koskull (s. 19. tammikuuta 1963 Helsinki) on suomalainen, kaksissa olympialaisissa 1980-luvulla kilpaillut purjehtija.


title: Peter von Koskull

text: Peter von Koskull sijoittui olympialaisten 470-luokassa veljensä Johan von Koskullin kanssa kuudenneksi Los Angelesissa 1984 ja 16:nneksi Soulissa 1988. Maailmanmestaruuskilpailuissa veljekset sijoittuivat parhaimmillaan 12:nneksi vuonna 1988 ja 13:nneksi vuonna 1983. He voittivat 470-luokan Euroopan-mestaruuden vuosina 1984 ja 1987, saavuttivat EM-pronssia vuonna 1988 sekä sijoittuivat neljänneksi vuonna 1981 ja viidenneksi vuonna 1982. He voittivat Pohjoismaiden mestaruuden vuonna 1984.


title: Peter von Koskull

text: Seuratasolla von Koskull edusti Nyländska Jaktklubbenia ja Brändö Seglarea. Hän voitti Suomen-mestaruuden 470-luokassa veljensä kanssa vuosina 1982 ja 1987–1989 sekä Georg Tallbergin kanssa vuonna 1985. Hän voitti H-veneiden Suomen-mestaruuden vuosina 1994 ja 1995.


title: Josep Lluís

text: Josep Lluís i Cortés (, 13. joulukuuta 1937 Badalona, Katalonia – 4. lokakuuta 2018) oli espanjalainen koripalloilija ja koripallovalmentaja.


title: Josep Lluís

text: Lluís oli ensimmäinen Espanjan miesten maajoukkueessa 100 maaottelua pelannut henkilö: yhteensä hän pelasi maajoukkueessa 118 ottelua 1,8 pisteen keskiarvolla. Lluís kuului Espanjan kokoonpanoon muun muassa Rooman kesäolympialaissa 1960 sekä vuosien 1959, 1961, 1963 ja 1965 EM-kilpailuissa. Seuratasolla Lluís edusti muun muassa Real Madridia ja Joventut Badalonaa. Hän toimi pelaajauransa jälkeen muun muassa Espanjan maajoukkueen apuvalmentajana. Lluís kuoli 80-vuotiaana 4. lokakuuta 2018.


Chrétien Guillaume de Lamoignon de Malesherbes (6. joulukuuta 1721 Pariisi – 22. huhtikuuta 1794 Pariisi) oli ranskalainen juristi, hallintomies ja Ranskan akatemian jäsen, joka yritti toteuttaa yhteiskunnallisia uudistuksia Ludvig XV:n ja Ludvig XVI:n valtakaudella. Ranskan suuren vallankumouksen jälkeen hän toimi syrjäytetyn Ludvig XVI:n puolustusasianajajana tämän oikeudenkäynnissä vuonna 1792. Malesherbes teloitettiin vallankumouksen terrorin aikana.


title: Chrétien Guillaume de Lamoignon de Malesherbes

text: Malesherbesin isä oli aatelinen virkamies Guillaume de Lamoignon, joka nimitettiin vuonna 1750 Ranskan kansleriksi. Malesherbes aloitti virkauransa vuonna 1744 Pariisin parlamentissa. Isänsä saatua kanslerinimityksen hän siirtyi vuonna 1750 Pariisin "Cour des aides" -verotuomioistuimen presidentiksi. Hän oli vuosina 1750–1763 myös valtakunnan pääsensori ("directeur de la librairie"). Hän kevensi sensuuria ja salli filosofien julkaista valistushenkistä kirjallisuutta, jossa kritisoitiin vallitsevaa yhteiskuntajärjestystä. Muun muassa Denis Diderot’n ja ensyklopedistien kantaa ottava "Encyclopédie"-tietosanakirja julkaistiin pääosin tänä aikana.


text: Malesherbes tuki Ranskan parlamentteja niiden jarruttaessa kuninkaan ajamia taloudellisia reformeja, sillä vaikka hän kannatti uudistuksia itsekin, hän piti itsevaltiuden rajoittamista tärkeämpänä. Kun hän arvosteli kansleri René-Nicolas de Maupeoun päätöstä lakkauttaa vanha parlamenttijärjestelmä ja vaati säätyjen yleiskokouksen koollekutsumista, hänet karkotettiin vuonna 1771 Pariisista tiluksilleen Pithiviersiin ja Cour des aides lakkautettiin myös. Ludvig XVI:n tultua kuninkaaksi vuonna 1774 karkotus peruttiin ja Malesherbes palasi uudelleenperustetun Cour des aidesin presidentiksi. Hän jätti paikkansa seuraavana vuonna, kun uusi kuningas ei osoittanut edeltäjäänsä suurempaa halua säätyjen koollekutsumiseen, mutta heinäkuussa 1775 Anne Robert Jacques Turgot järjesti hänelle nimityksen vaikutusvaltaiseen asemaan hovin ("Maison du Roi") valtiosihteeriksi. Tässä asemassa Malesherbes tuki Turgot’n taloudellisia reformeja, toteutti uudistuksia Ranskan vankeinhoidossa ja sai lopetettua "lettre de cachet" -käskykirjeiden väärinkäytön. Malesherbes ei onnistunut saavuttamaan Ludvig XVI:n täyttä tukea, ja toukokuussa 1776 hän ja Turgot joutuivat molemmat eroamaan lyhyen ajan sisällä.


text: Malesherbes valittiin Ranskan tiedeakatemiaan vuonna 1750 ja Ranskan akatemiaan vuonna 1775.


text: Vuonna 1787 Ludvig XVI kutsui Malesherbesin takaisin Ranskan hallitukseen. Malesherbes laati ediktin, joka antoi kansalaisoikeudet Ranskan ei-katolisille. Uudistus oli tarkoitettu erityisesti protestanttien aseman parantamiseen, mutta hyödytti myös juutalaisia. Malesherbes vetäytyi eläkkeelle ennen vallankumouksen puhkeamista vuonna 1789. Kun Ranskan kansalliskonventti tasavallan perustamisen jälkeen asetti joulukuussa 1792 Ludvig XVI:n oikeuteen maanpetoksesta, iäkäs Malesherbes ilmoittautui tämän asianajajaksi. Konventti totesi kuitenkin kuninkaan syylliseksi ja tuomitsi tämän kuolemaan. Malesherbes itse vangittiin joulukuussa 1793 ja vallankumoustuomioistuin tuomitsi hänet kuolemaan vastavallankumouksellisena. Hänet teloitettiin giljotiinilla huhtikuussa 1794 yhdessä tyttärensä ja lastenlastensa kanssa.


text: Pariisin oikeuspalatsin edessä on Malesherbesin patsas. Hänen mukaansa on myös nimetty Pariisin boulevard Malesherbes ja sen varrella sijaitseva Malesherbesin metroasema.


title: Johan von Koskull

text: Johan Henrik Wilhelm von Koskull (s. 25. syyskuuta 1964 Helsinki) on suomalainen, kaksissa olympialaisissa 1980-luvulla kilpaillut purjehtija.


title: Johan von Koskull

text: Johan von Koskull sijoittui olympialaisten 470-luokassa veljensä Peter von Koskullin kanssa kuudenneksi Los Angelesissa 1984 ja 16:nneksi Soulissa 1988. Maailmanmestaruuskilpailuissa veljekset sijoittuivat parhaimmillaan 12:nneksi vuonna 1988 ja 13:nneksi vuonna 1983. He voittivat 470-luokan Euroopan-mestaruuden vuosina 1984 ja 1987, saavuttivat EM-pronssia vuonna 1988 sekä sijoittuivat neljänneksi vuonna 1981 ja viidenneksi vuonna 1982. He voittivat Pohjoismaiden mestaruuden vuonna 1984.


title: Johan von Koskull

text: Seuratasolla von Koskull edusti Nyländska Jaktklubbenia ja Brändö Seglarea. Hän voitti Suomen-mestaruuden 470-luokassa veljensä kanssa vuosina 1982 ja 1987–1989. Hän voitti Soling-luokan Suomen-mestaruuden vuosina 1992 ja 1993.


title: Richard Murunga

text: Richard ”Dick” Murunga (22. huhtikuuta 1949 – 26. lokakuuta 2018 Nairobi) oli kenialainen nyrkkeilijä ja olympiamitalisti.


title: Richard Murunga

text: Murunga voitti sarjassa 67 kg olympiapronssia Münchenissä 1972. Hän kuoli nairobilaisessa sairaalassa 26. lokakuuta 2018.


title: Rudi Biaudet

text: Ali Rudi Rainer Biaudet (s. 3. maaliskuuta 1953 Turku) on suomalainen, olympialaisissakin kilpaillut purjehtija.


title: Rudi Biaudet

text: Biaudet sijoittui olympialaisten 470-luokassa Mikko Brummerin kanssa 18:nneksi Montrealissa 1976. Maailmanmestaruuskilpailuissa hän sijoittui parhaimmillaan 14:nneksi Flying Dutchman -luokassa vuonna 1978.


title: Rudi Biaudet

text: Seuratasolla Biaudet edusti Merenkävijöitä. Hän voitti Suomen-mestaruuden 470-luokassa vuonna 1975.


title: Rudi Biaudet

text: Biaudet'n veli Harry Biaudet on kilpaillut myös purjehtijana. Heidän isoisänsä Ali Biaudet pelasi maajoukkuetasolla tennistä ja jääpalloa. Kansanedustaja ja ministeri Eva Biaudet on Rudi ja Harry Biaudet'n pikkuserkku.


title: Arthur Schnabel

text: Arthur Schnabel (16. syyskuuta 1948 Schweigen – 22. lokakuuta 2018 Cancún, Meksiko) oli saksalainen judoka ja olympiamitalisti.


title: Arthur Schnabel

text: Schnabel voitti avoimessa luokassa olympiapronssia Los Angelesissa 1984. Hän saavutti myös seitsemän EM-mitalia ja kilpaili Montréalin kesäolympialaisissa 1976. Schnabel kuoli 70-vuotiaana 22. lokakuuta 2018 Cancúnissa, Meksikossa, missä hän oli osallistumassa veteraanien MM-kilpailuihin.


title: Mikko Brummer

text: Henry Mikko Ilari Brummer (s. 23. helmikuuta 1954 Helsinki) on suomalainen, olympialaisissakin kilpaillut purjehtija.


title: Mikko Brummer

text: Brummer sijoittui olympialaisten 470-luokassa Rudi Biaudet'n kanssa 18:nneksi Montrealissa 1976. Hän voitti puolitonnarien maailmanmestaruuden "Hasse from Finland" -veneen kipparina vuonna 1991 ja saavutti MM-hopeaa vuonna 1986. Flying Dutchman -luokan MM-kilpailuissa hän sijoittui parhaimmillaan 14:nneksi vuonna 1978.


title: Mikko Brummer

text: Seuratasolla Brummer edusti Nyländska Jaktklubbenia ja Merenkävijöitä. Hän voitti Suomen-mestaruuden 470-luokassa vuonna 1975 sekä useita kertoja avomeriluokissa.


title: Mikko Brummer

text: Brummerin veljet Yrjö ja Otso Brummer ovat myös kilpailleet purjehtijoina.


title: Matti Jokinen (purjehtija)

text: Veli-Matti Jokinen (s. 8. helmikuuta 1936 Turku) on suomalainen, olympialaisissakin kilpaillut purjehtija.


title: Matti Jokinen (purjehtija)

text: Jokinen sijoittui olympialaisten Soling-luokassa Matti Paloheimon ja Reijo Laineen kanssa 18:nneksi Montrealissa 1976. Hän sijoittui maailmanmestaruuskilpailuissa Louhi-luokassa seitsemänneksi vuonna 1972 ja kymmenenneksi vuonna 1970. Louhi-luokan Euroopan-mestaruuskilpailuissa hän oli kuudes vuonna 1968.


title: Matti Jokinen (purjehtija)

text: Seuratasolla Jokinen edusti Helsingfors Segelklubbia ja Merenkävijöitä. Hän voitti Suomen-mestaruuden Lightning-luokassa vuonna 1954, Louhi-luokassa vuonna 1968 sekä Soling-luokassa vuosina 1975, 1976, 1981 ja 1982.


title: Willie Naulls

text: William Dean ”Willie” Naulls (7. lokakuuta 1934 Dallas, Texas – 22. marraskuuta 2018 Laguna Niguel, Kalifornia) oli yhdysvaltalainen koripalloilija. Naulls voitti Boston Celticsin pelaajana kolme NBA:n mestaruutta. un hän osallistui neljästi.


title: Willie Naulls

text: Naulls pelasi yliopistokoripalloa vuosina 1953–1956 UCLA:n joukkueessa. St. Louis Hawks varasi hänet NBA:han yhdeksännellä vuorolla . Naulls aloitti NBA-uransa syksyllä Hawksissa mutta siirrettiin jo joulukuussa New York Knicksiin. Joulukuussa 1962 hänet siirrettiin San Francisco Warriorsiin. Syyskuussa 1963 Naulls myytiin Boston Celticsiin, jossa hän pelasi kolme viimeistä NBA-kauttaan voittaen joka vuosi mestaruuden. ssa Naulls esiintyi vuosina 1958, 1960, 1961 ja 1962. Naulls kuoli 84-vuotiaana Kalifornian Laguna Niguelissa Churg-Straussin syndrooman aiheuttamiin hengitysongelmiin.


title: Matti Paloheimo (purjehtija)

text: Matti Ilmari Paloheimo (s. 4. joulukuuta 1935 Kajaani) on suomalainen, olympialaisissakin kilpaillut purjehtija.


title: Matti Paloheimo (purjehtija)

text: Paloheimo sijoittui olympialaisten Soling-luokassa Matti Jokisen ja Reijo Laineen kanssa 18:nneksi Montrealissa 1976. Hän sijoittui maailmanmestaruuskilpailuissa Louhi-luokassa seitsemänneksi vuonna 1972 ja kymmenenneksi vuonna 1970. Louhi-luokan Euroopan-mestaruuskilpailuissa hän oli kuudes vuonna 1968.


title: Matti Paloheimo (purjehtija)

text: Seuratasolla Paloheimo edusti Merenkävijöitä. Hän voitti Suomen-mestaruuden Louhi-luokassa vuosina 1968 ja 1973 sekä Soling-luokassa vuonna 1975.


title: Reijo Laine

text: Reijo Artturi Laine (s. 28. tammikuuta 1937 Helsinki) on suomalainen, olympialaisissakin kilpaillut purjehtija.


title: Reijo Laine

text: Laine sijoittui olympialaisten Soling-luokassa Matti Jokisen ja Matti Paloheimon kanssa 18:nneksi Montrealissa 1976. Hän edusti seuratasolla Merenkävijöitä ja voitti Suomen-mestaruuden Louhi-luokassa vuonna 1973.


title: Little Longnose

text: Little Longnose (, "Karlik Nos") on venäläinen "Melnitsa animation" -studion tekemä animaatioelokuva. Kyseinen elokuva perustuu Wilhelm Hauffin satuun - "Little Long-nose" (1826). Elokuvan ensi-ilta oli 20. maaliskuuta vuonna 2003 Venäjällä ja Latviassa. Yhdysvaltain ensi-ilta oli 21. maaliskuuta vuonna 2004.


title: Little Longnose

text: VAROITUS:  Seuraava kirjoitus .


title: Little Longnose

text: Jotta noita pystyisi hallitsemaan maailmaa, hän tarvitsee lapsen, jolla on erittäin kiltti ja ystävällinen sydän.  Paha noita saa apulaisen ansiosta selville kiltistä pojasta, jonka nimi on Jaakob. Jaakobin isä on suutari Heinz ja äiti Ganna myy yrttejä.


title: Little Longnose

text: Eräänä päivänä noita huijaa Jaakobin omaan linnaan. Siellä noita yrittää herättää henkiin pahan kiviolennon pojan avustuksella. Jaakob kuitenkin kieltäytyy siitä, jonka seurauksena noita muuttaa hänet rumaksi kääpiöksi. Samalla selviää, että sillä aikaa, kun Jaakob oli noidan linnassa, oli kulunut jo seitsemän vuotta.


title: Little Longnose

text: Palattuaan kotikaupunkiin Jaakob huomaa, että isä Heinz on kuollut ja että äiti Ganna ei tunnista omaa poikaansa kääpiömäisyyden takia. Kaupunkilaiset nauravat Jaakobille ja kiusaavat häntä. Jaakob joutuu epätoivon käsiin, mutta eräänä päivänä hän pelastaa hanhen elämän. Pojalle selviää, että hanhi on kidnapattu sekä lumottu prinsessa Greta. Seitsemän vuotta sitten prinsessa tapasi vahingossa noidan isänsä kirjastossa, joka oli lukemassa taikaopin salaisuuden.  Lopulta Jaakob ja Greta rakastuvat toisiinsa. Yhdessä he joutuvat taistelemaan noidan pahoja aikomuksia vastaan. Juonipaljastukset päättyvät tähän.


title: Shin Lim

text: Shin Lim (s. 25. syyskuuta 1991 Vancouver, Brittiläinen Kolumbia, Kanada) on kanadalais-yhdysvaltalainen taikuri, joka on tunnettu erityisesti korttitempuista. Lim voitti America’s Got Talentin 13. tuotantokauden vuonna 2018.


title: Aatos Schildt

text: Jalo Aatos Wiini Wilhelm Schildt (22. toukokuuta 1864 Jyväskylä – 17. marraskuuta 1939 Jyväskylä) oli maanviljelysneuvos ja valtiopäivämies.


title: Aatos Schildt

text: Aatos Schildtin vanhemmat olivat piirilääkäri Wolmar Schildt ja Mathilda Fredrika Wilhelmina Wadenstjerna. Hänen ensimmäinen puolisonsa vuodesta 1890 oli Dagmar Helmina Aleksandra Maria Streng (k. 1902) ja toinen vuodesta 1914 Ida Lovisa Streng (k. 1935). Schildt tuli ylioppilaaksi Jyväskylän lyseosta 1885. Hän toimi maanviljelijänä omistamallaan Nisulan tilalla vuodesta 1889. Säätyvaltiopäivillä 1905 hän oli aateliston ja ritariston edustaja, kirkolliskokouksen jäsen hän oli 1913, 1918 ja 1923. Schildt, jolla oli lukuisia luottamustoimia, sai maanviljelysneuvoksen arvon 1924. Tilanomistaja, majuri ja kansanedustaja Yrjö Schildt oli Aatos Schildin poika.


title: Lauri Schroderus

text: Lauri Schroderus (1. kesäkuuta 1879 Lapinlahti – 30. elokuuta 1962 Helsinki) oli kauppaneuvos ja insinööri, joka toimi yli 40 vuotta Mercantilen toimitusjohtajana.


title: Lauri Schroderus

text: Lauri Schroderuksen vanhemmat olivat lääninrovasti Karl August Schroderus ja Elin Lagus ja puoliso vuodesta 1906 Kerstin Eili von Essen (k. 1958). Schroderus tuli ylioppilaaksi Vaasan lyseosta 1898, opiskeli Polyteknillisessä opistossa ja valmistui insinööriksi Hannoverissa 1905. Hän työskenteli Strömbergin palveluksessa 1905 ja sitten Mercantilella insinöörinä, osaston johtajana, johtokunnan jäsenenä ja vuodesta 1914 toimitusjohtajana aina vuoteen 1957 asti. Yhtiön johtokunnan puheenjohtaja hän oli 1944–1954. Kauppaneuvoksen arvon Schroiderus sai 1948. Hän toimi myös useiden muiden teollisuuslaitosten toimitusjohtajana ja johtokunnan puheenjohtajana ja hänellä oli monia liike-elämän ja muita luottamustoimia.


title: Puhujan kasvatus

text: Puhujan kasvatus ("Institutio oratoria") on Quintilianuksen vuonna 95 jaa. julkaistu puhetaitoa ja kasvatusta käsittelevä teos. Tekijän alkuperäisenä tarkoituksena oli kirjoittaa katsaus puhetaidon erilaisiin suuntauksiin ja alan historiaan, mutta lopulta hän päätyi esittelemään myös omia näkemyksiään, koska hän halusi saada parannuksia etenkin oman aikansa puhujien alkeiskoulutukseen.


title: Puhujan kasvatus

text: Quintilianuksen teos on 12 kirjaa sisältävä systemaattinen esitys puhujien kasvattamisesta lapsesta mestariksi. Teos on kokonaisuudessaan säilynyt nykypäiviin. Ensimmäiset kirjat käsittelevät alkeisopintoja, kirjat 3–6 puheen aihevalintaa ("inventio"), kirja 7 aiheen taiteellista jäsentelyä ("dispositio"), kirjat 8–10 tyyliä ("elocutio"), kirja 11 muistamisen helpottamista ("memoria") ja esitystapaa ("actio") sekä kirja 12 puhujalta edellytettävää yleissivistystä. Suomennos sisältää teoksen kirjat 1–4.


title: Puhujan kasvatus

text: "Institutio oratoria" on vahvimmillaan opetustaidon alalla. Tähän vaikuttaa Quintilianuksen oma lakimies- ja opettajatausta. Hän oli teosta kirjoittaessaan toiminut 20 vuotta valtiollisena puhetaidonopettajana. Retoriikan klassikkoteosten kirjoittaja Cicero tarkasteli asiaa poliitikon näkökulmasta, kun Quintilianus oli valtion virkamies. Niinpä Quintilianus painottaakin antiikin Rooman huippuvirkamiesten kasvattamista ja puhetaidon opettamista heille.


title: Ginga: The Last Wars

text: Ginga: The Last Wars () on Yoshihiro Takahashin tekemä jatko-osa -mangasarjalle. Se kertoo varttuneista Weedin pennuista Orionista, Rigelistä ja Siriuksesta. Sarjan päävihollinen on Akakabuton poika, Monsoon. Manga alkoi 29. toukokuuta 2015 ja päättyi 7. joulukuuta 2018, ja sen pituudeksi tuli 22 pokkaria. Se ilmestyi viikoittain Shūkan Manga Goraku -sarjakuvalehdessä.


title: Ginga: The Last Wars

text: Sarja julkaistaan suomeksi. Ensimmäinen pokkari ilmestyy 3. toukokuuta 2018.


title: Palantir Technologies

text: Palantir Technologies on Peter Thielin perustama yritys, joka on erikoistunut big dataan ja tiedonlouhintaan. Yrityksen tuotteiden avulla voi analysoida reaalimaailmasta syntynyttä dataa. Yrityksen toimitusjohtaja on Alex Karp. Yritys on suunnittelut listautumisantia vuodelle 2019 ja yrityksen arvoksi on arvioitu jopa 41 miljardia Yhdysvaltain dollaria.


title: Porrentruy

text: Porrentruy on kunta Juran kantonissa Luoteis-Sveitsissä. Kunnassa on vajaat 7 000 asukasta, ja se on kantonin toiseksi väekkäin kunta. Porrentruy on Ajoien alueen keskus.


title: Porrentruy

text: Porrentruy sijaitsee Allainejoen laaksossa nelisenkymmentä kilometriä Baselista lounaaseen Ranskan rajan tuntumassa.


title: Porrentruy

text:
Porrentruyn linnassa oli vuosina 1528–1792 katolisen Baselin hiippakunnan piispanistuin.
Moottoritie A16 ja rautatie Delémontista Ranskan Belfortiin kulkevat Porrentruyn kautta.


title: Porrentruy

text: HC Ajoie on porrentruyläinen jääkiekkoseura.


title: Meidän pitää puhua

text: Meidän pitää puhua on suomalainen viisiosainen draamasarja, jossa Oona Airola näyttelee viiden erilaisen naisen kokemat erotarinat. Yle keräsi joulukuussa 2017 suomalaisten erotarinoita, joiden pohjalta sarja käsikirjoitettiin.


title: Meidän pitää puhua

text: Kaikki sarjan jaksot julkaistiin Yle Areenassa 5. joulukuuta 2018. Televisiossa ne esitetään Yle TV2:lla 15. joulukuuta 2018.


title: Anne Lainto

text: Anne Lainto (s. 1987 Lohja) on suomalainen radio- ja tv-juontaja. Hän on tullut tunnetuksi YleX-radiokanavalta, missä hän on juontanut Uuden musiikin X -ohjelmaa. Hän juonsi TV2:lla Uuden musiikin kilpailua vuosina 2012–2014. Hän on juontanut Yle TV2:lla myös festarilähetyksiä muun muassa Ruisrockista, YleXPopista ja Blockfesteiltä.


title: Anne Lainto

text: Lainto opiskeli verkko-, radio-, ja tv-viestintää Turun Diakonia-ammattikorkeakoulussa, josta hän valmistui vuonna 2011. Hän teki harjoittelunsa YleX-radiokanavalla Uuden musiikin iltavuoro -ohjelmassa. Aiemmin hän työskenteli Turussa Auran Aallot -radiokanavalla ja Salossa Rogmo FM -radiokanavalla. Hän teki myös elokuva -ja levyarvioita XTV-verkkomediaan.


title: Anne Lainto

text: YleXllä hän toimi harjottelunsa jälkeen verkkotoimittajana ja alkoi juontaa YleX Viikonloppu -ohjelmaa vuonna 2012. Samana vuonna hän juonsi ensimmäistä kertaa Uuden musiikin kilpailun Joona Kortesmäen kanssa. 2014 hän siirtyi Uuden musiikin iltavuoroon ja 2015 Uuden musiikin aamuvuoroon. Hän juonsi festarikoosteita Yle TV2:lla muun muassa YleXPopista, Ruisrockista ja Blockfesteiltä vuosina 2015-2017. Vuonna 2018 hän alkoi juontaa YleX:n Uuden musiikin X -ohjelmaa Ida Karimaan kanssa. Lainto tekee musiikkiaiheisia videoita YleX Music Youtube-kanavalle. Vuonna 2017 hän alkoi soittaa DJ-keikkoja Ida Karimaan kanssa. Vuonna 2018 he esiintyivät mm. Ruisrockissa, Waterlandissa, Rauman Meren Juhannuksessa ja Slushin avajaisjuhlissa.


title: Anne Lainto

text: Lainto palkittiin musiikkialan Musiikki & Media -tapahtuman Industry Awards -gaalassa vuoden toimittajaksi vuonna 2017.


title: Henkilöstöhallinto

text: Henkilöstöhallinto on organisaatiossa harjoitettavaa työntekijöihin liittyvää hallintoa, johon on kirjallisuudessa viitattu englanninkielisillä vanhemmalla "personnel administration"- ja uudemmalla "human resources" (HR) -käsitteillä. Henkilöstöhallinnon tarkoituksena on maksimoida työntekijän työtehoa ja minimoida työntekijöiden vaihtuvuutta. Henkilöstöhallinto perustuu siihen, että työntekijät ovat yrityksen arvokkaimpia tuotannontekijöitä ja samalla myös kalleimpia. Henkilöstöhallinnon tehtävinä on mm. työtehtävän luokittelu, työnkuvan määrittely, työtehtävässä menestymisen arviointi, meriittiin perustuva palkkaus ja POSDCORB (engl. "Organizing, Staffing, Directing, Co-Ordinating, Reporting and Budgeting"). Lisäksi henkilöstöhallinto hoitaa työterveyshuoltoon liittyviä tehtäviä.


title: Henkilöstöhallinto

text: Henkilöstöhallintoa hoitavaa yrityksen osastoa kutsutaan yleisesti henkilöstöosastoksi tai HR-osastoksi.


title: Aditi Rao Hydari

text: Aditi Rao Hydari (s. 28. lokakuuta 1986 Hyderabad, Andhra Pradesh) on intialainen näyttelijä ja laulaja, joka työskentelee pääasiassa hindin- ja tamilinkielisissä elokuvateollisuuksissa.


title: Aditi Rao Hydari

text: Hydari teki elokuvadebyyttinsä malajalaminkielisessä toimintatrillerissä "Prajapathi" vuonna 2006. Hän nousi kuuluisuuteen roolillaan romanttisessa draamatrillerissä "Yeh Saali Zindagi" vuonna 2011. Tämän jälkeen hän on näytellyt sivurooleja useissa hindielokuvissa, kuten romanttisessa draamassa "Rockstar" (2011), romanttisessa komediassa "Khoobsurat" (2014) ja trillerissä "Wazir" (2016). Hän voitti Dadasaheb Phalke Excellence Awards -kriitikkopalkinnon nimiroolistaan toimintadraamassa "Bhoomi" vuodelta 2017. Hydarin rooli Mehrunisana menestyneessä historiallisessa draamassa "Padmaavat" (2018) sai hyvän vastaanoton.


title: Aditi Rao Hydari

text: Hydarin isä Ehsaan Hydari oli muslimi ja äiti Vidya Rao oli syntyjään hindu, mutta harjoittaa buddhalaisuutta. Hydarilla on molempien vanhempiensa puolilta kuninkaallisia sukujuuria. Hän käyttää molempien vanhempiensa sukunimiä, minkä hän on selittänyt haastattelussa: ”Halusin pitää molemmat, koska äitini kasvatti minut, mutta isäni on myös osa minua. Hydari on harvinainen nimi, joten pidin sekä Raon että Hydarin.”


title: Aditi Rao Hydari

text: Hydari on eronnut aviomiehestään, näyttelijä Satyadeep Mishrasta, mutta he ovat edelleen ystäviä.


title: Far Cry: New Dawn

text: Far Cry: New Dawn on Ubisoft Montrealin kehittämä FPS-peli. Se on spin-off Far Cry pelisarjasta ja suoraa jatkoa vuonna 2018 julkaistulle "Far Cry 5":lle. Se julkaistaan PlayStation 4, Xbox One ja Microsoft Windows-alustoille 15. helmikuuta 2019.On kulunut 17 vuotta Joseph Seedin laukaisemasta ydinohjuksesta, joka muutti maapallon joutomaaksi. Postapokalyptinen Hope County on alkanut kukoistaa paikallisten uudellenrakentaessa kotejaan. Heitä kuitenkin uhkaa väkivaltaisten kaksosten, Mickeyn ja Loun johtamat "Highwaymen"-joukot, jotka pyrkivät viemään heidän viimeiset käyttökelpoiset resurssit. Pelaaja ottaa ohjat Capista, jonka tulee eliminoida Kaksoset sekä heidän armeijansa. Cap joutuu turvautumaan tehtävässään verivihollisensa Josephin sekä tämän uuden kultin apuun.


title: Far Cry: New Dawn

text: "New Dawn":ssa tavataan edellisestä osasta tuttuja hahmoja, kuten Hurk Drubman Jr., Joseph Seed, Nick ja Kim Rye sekä heidän 17-vuotias tyttärensä Carmina.


title: Veijo Teittinen

text: Veijo Teittinen (1951 Kotka – 1996) oli suomalainen Kotkassa asunut kirjailija.


title: Veijo Teittinen

text: Teittinen sai pitkän vankeustuomion väkivaltarikoksesta. Hän käsitteli vankeuskokemuksiaan vuonna 1993 julkaistussa kirjassa "Vangin filosofia" ja sitä edeltäneessä sosiaalipolitiikan pro gradu-tutkielmassaan "Vangin näkökulma".


title: Sideroblastinen anemia

text: Sideroblastinen anemia on anemian muoto, jossa luuydin tuottaa normaalista poikkeavia punasoluja. Soluissa on liikaa rautaa, eikä keho pysty tuottamaan tehokkaasti hemoglobiinia.


title: Jesse Heikkinen

text: Jesse Heikkinen on oululainen kitaristi ja omakustannekirjailija. Hän soittaa muun muassa Kauko Röyhkän ja Jukka Takalon yhtyeissä. Muita hänen yhtyeitään ovat mm. Funksons ja The Groke. Heikkinen julkaisi esikoisromaaninsa "Illuusion pysyvyys" vuonna 2016. Hän on muusikko Jarmo Heikkisen poika.


title: Kristoffer Olsson

text: Mats Kristoffer Olsson (s. 30. kesäkuuta 1995 Norrköping, Ruotsi) on ruotsalainen jalkapalloilija, joka on pelipaikaltaan keskikenttäpelaaja. Hän edustaa Allsvenskanissa pelaavaa AIK:ta. Tämän lisäksi hän kuuluu Ruotsin jalkapallomaajoukkueeseen.


title: Cathbad

text: Cathbad tai Cathbadh on irlantilaisessa Ulsterin syklissä eli Ulaid-tarustossa esiintyvä druidi, joka vaikuttaa kuningas Conchobar mac Nessan valtaudella. Taruissa Cathbadin roolina on esittää ennustuksia, ja hän ilmestyy aika ajoin kertomaan hyviä tai pahoja näkyjä Ulsterin asukkaille. Cathbad on merkittävä hahmo, joka on ajoittain jopa kuningasta vaikutusvaltaisempi.


title: Cathbad

text: Cooleyn karjaryöstö ("Tain Bo Cuailnge") -tarussa Cathbad neuvoo nuoria sankareita selvännäkemisen taidossa ja opastaa heitä tunnistamaan hyvät ja pahat enteet sekä tietämään, mitkä päivät ovat otollisia joillekin toimille ja mitkä eivät. Erään kerran Cathbad ennustaa, että juuri tämä päivä on hyvä kenen tahansa tarttua aseisiin ja heidän elämänsä tulee silloin olemaan lyhyt mutta loistokas. Cú Chulainn kuulee ennustuksen ja vaatii itselleen kuninkaan aseita, vaikka on vasta nuori poika.


title: Cathbad

text: Toisen kerran Cathbad varoittaa ulsterilaisia runoilija Aithirnen tuhoisista satiireista. Yksi druidin tärkeimmistä profetioista koskee Deirdren syntymää. Tyttö syntyy Fedlimidille, kuningas Conchobarin tarunkertojalle. Cathbad on läsnä synnytyksessä, ja hän kertoo tarkkanäköisesti, että tytöstä tulee poikkeuksellisen kaunis, mutta että hän tulee myös aiheuttamaan tuhoa ja verenvuodatusta ulsterilaisten joukossa.


title: Divitiacus

text: Divitiacus oli galliheimo heedujen druidi ja heedujen päällikön Dumnorixin veli. Ciceron mukaan Divitiacus tunsi luonnon salat ja ennustamisen taidon. Divitiacus kannatti liittoa Rooman ja Caesarin kanssa, ja hän onnistui anomaan veljelleen armahduksen vuoden 58 eaa kapinasta. Samana vuonna Divitiacus oli yksi niistä gallialaisten johtajista, jotka pyysivät Caesaria apuun Ariovistuksen johtamia sveebejä vastaan. Divitiacus oli jopa aiemmin vieraillut Roomassa pyytämässä senaatilta apua, mutta oli epäonnistunut yrityksessään. Ilmeisesti hän tapasi saman matkan aikana Ciceron. Caesar luotti Divitiacukseen, ja armahti hänen pyynnöstään vuonna 57 eaa bellovakit, jotka olivat osallistuneet Rooman vastaisiin juonitteluihin muiden belgiheimojen kanssa.


title: Jean-Étienne Championnet

text: Jean-Étienne Championnet (13. huhtikuuta 1762 Valence – 9. tammikuuta 1800 Antibes) oli ranskalainen kenraali, joka toimi komentajana Ranskan vallankumoussodissa.


title: Jean-Étienne Championnet

text: Championnet syntyi aviottomana lapsena, jonka isää ei tunnettu. Hän liittyi nuorena Ranskan armeijaan ja osallistui vuosina 1781–1782 Gibraltarin piiritykseen. Vallankumouksen puhjettua vuonna 1789 hän liittyi Valencessa kansalliskaartiin krenatöörinä. Ensimmäisen vallankumoussodan puhjettua hänestä tuli syksyllä 1792 vapaaehtoispataljoonan everstiluutnantti. Vuonna 1793 hän soti Lazare Hochen alaisena Ranskan Reinin- ja Mosellen-armeijoiden mukana. Armeijakunnan komentajana Championnet muun muassa valtasi Wormsin ja sai helmikuussa 1794 ylennyksen prikaatikenraaliksi. Kesäkuussa 1794 hänet ylennettiin divisioonakenraaliksi ja hän osallistui tärkeisiin Fleurusin ja Aldenhovenin taisteluihin sekä valtasi Kölnin. Hän oli mukana Reinin yli suuntautuneilla sotaretkillä vuosina 1795 ja 1796. Tammi–helmikuussa 1797 Championnet oli jonkin aikaa Mosellen-armeijan tilapäisenä komentajana ja komensi sen jälkeen armeijan oikeaa siipeä sen hyökätessä jälleen Reinin yli. Vuoden 1798 aikana hän oli muun muassa divisioonankomentajana Mainzin-armeijassa sekä maihinnoususuunnitelmaa varten muodostetussa Englannin-armeijassa.


title: Jean-Étienne Championnet

text: Marraskuussa 1798 Championnet siirtyi Italiaan komentamaan Rooman tasavallan miehitysjoukkoja. Napolin kuningaskunnan hyökkäys pakotti hänet perääntymään Roomasta tammikuussa 1799, mutta hän valtasi kaupungin nopeasti takaisin ja jatkoi vastahyökkäystä Capuaan. Vallattuaan Napolin vielä samassa kuussa hän perusti lyhytikäiseksi jääneen Partenopean tasavallan. Championnet nimettiin uuden Napolin-armeijan komentajaksi, mutta hän riitautui nopeasti ranskalaisten siviiliviranomaisten kanssa ja joutui eroamaan jo helmikuussa 1799. Maaliskuussa hänet pidätettiin epäiltynä direktoriohallituksen käskyjen laiminlyönnistä ja julkisten varojen väärinkäytöstä, mutta kyse lienee ollut lähinnä valtataistelusta. Ranskassa kesäkuussa 1799 tapahtunut niin sanottu prairialkuun 30. päivän vallankaappaus palautti Championnet’n suosioon ja hänet nimitettiin heinäkuussa Alppien armeijan komentajaksi kenraali Barthélemy Joubertin alaisuudessa. Joubertin kuitenkin kaaduttua hieman myöhemmin taistelussa Championnet määrättiin hänen tilalleen Italian-armeijan komentajaksi. Päästyään marraskuussa Genovaan hän otti komennon tilapäisenä komentajana toimineelta Jean Victor Moreaulta, mutta kärsi pian tappion Genolan taistelussa. Armeijassaan riehuneesta tautiepidemiasta sairastunut Championnet joutui eroamaan 30. marraskuuta 1799. Hän kuoli sairauteen tammikuussa 1800.


title: Jean-Étienne Championnet

text: Championnet’n nimi on kaiverrettu Pariisin Riemukaareen.


title: Ville Lastikka

text: Ville Lastikka (s. 19. huhtikuuta  1996) on suomalainen salibandyn pelaaja. Hän edustaa seuratasolla Hämeenlinnan Steelersiä. Hän kuului Suomen maajoukkueeseen miesten MM-kisoissa 2018, joissa Suomi voitti kultaa. Hän kuului poikien maailmanmestaruuden voittaneeseen joukkueeseen vuonna 2015.


title: Ville Lastikka

text: Lastikka edusti kaudella 2016–2017 sveitsiläistä Wiler-Ersigeniä. Hän voitti Sveitsin mestaruuden ja oli pudotuspelien pistepörssin ykkönen. Kaudella 2017–2018 hän teki Steelersin joukkueessa 26 Salibandyliigan runkosarjaottelussa 34 maalia ja keräsi 14 syöttöpistettä.


title: Uinnin lyhyen radan maailmanmestaruuskilpailut 2018

text: 14. uinnin lyhyen radan maailmanmestaruuskilpailut järjestettiin Kiinan Hangzhoussa 11.–16. joulukuuta 2018. Kilpailujen järjestäjänä toimi kansainvälinen uimaliitto FINA. Kisojen menestynein maa oli 36 mitalia (17 kultaa, 15 hopeaa, neljä pronssia) saavuttanut Yhdysvallat.


text: Isäntämaa


title: Iso Vehkajärvi (Virrat)

text: Iso Vehkajärvi on Etelä-Pohjanmaalla Ähtärissä Honkaperällä ja Virroilla Killinkoskella sijaitseva järvi, joka kuuluu Kokemäenjoen vesistöön.


title: Iso Vehkajärvi (Virrat)

text: Järven pinta-ala on 134 hehtaaria eli 1,3 neliökilometriä. Se on 2,7 kilometriä pitkä ja 1,2 kilometriä leveä. Järvi on nykyään kaksiosainen, josta alaosaa kutsutaan Isoksi Vehkajärveksi ja yläosaa Vähäksi Vehkäjärveksi. Järvialtaita yhdistää toisiinsa noin 60 metriä leveä ja alle 600 metriä pitkä Viitasensalmi. Vähä Vehkajärvi on soikean muotoinen järvenosa, mutta Iso Vehkajärvi on vaihtelevamman muotoinen. Sillä on pohjoisrannassa kaksi niemeä Pihtiniemi ja Harjumäki. Niiden välissä sijaitsee kapea mutta 350 metriä pitkä Pihtilahti. Myös etelärannassa on kaksi niemeä, joista pitempi on nimeltään Honkaniemi. Näidenkin niemien välissä sijaitsee Pihtilahti, jonka lahdensuu on edellistä leveämpi. Ylempänä järvi on leveämpi ja siellä sijaitsevat pohjoisessa Vehkalahti ja etelässä Majalahti. Järven lounaispää kapenee luusuaksi, josta alkaa lyhyt Pylkkäänkoski. Järvessä on kartan mukaan neljä saarta. Yksi luotomainen saari sijaitsee Vähässä Vehkajärvessä Viitasensalmen suulla. Kaksi muuta saarta sijaitsevat Viitasensalmen alasuulla. Neljäs saari sijaitsee järven lounaispään itärannassa olevan pienen niemen edustalla.


title: Iso Vehkajärvi (Virrat)

text: Järven rantaviivan pituus on 11,3 kilometriä. Suurin osa rannoista ovat peltomaata, mutta sekä lounaisosan itärannat että Vehkalahden ja myös Viitasensalmen ja Vähän Vehkajärven eteläosat ovat metsämaata. Järven lähiympäristön haja-asutus muodostuu alle 30 taloudesta, joista mahdollisesti 15 ovat maatiloja. Osa talouksista muodostavat kauempana sijaitsevalle Killinkosken taajaman itäpuolelle kolme kulmakuntaa lisää. Ne ovat Honkaperä, Pylkkäänkylä ja Alastaipale. Rannoille on rakennettu yli 30 vapaa-ajan asuntoa. Niille tulee tiet sekä kantatieltä 68 että siitä haarautuvalta Honkaperän kautta kulkevalta kylätieltä. Virtain ja Ähtärin välinen kuntaraja kulkee järven poikki niin, että raja kulkee Vehkapurolta Harjunmäen itäpuolelta ja järven vastarannalla se rantautuu eteläisemmän niemeen. Järvestä jää yli puolet Ähtärin puolelle.


title: Iso Vehkajärvi (Virrat)

text: Killinkosken kylässä sijaitseva Vuolteenjärvi on säännöstelty ja säännöstelylupa kuuluu Killin Voimalle. Järven keskivedenkorkeus on kartan mukaan 130,6 metriä mpy, mikä on sama kuin Isolla Vehkajärvellä. Vedenpinnan vaihtelulle on luvassa määritelty raja-arvot 130,18 ja 130,88 metriä mpy. Vaikka järvien välissä on Pylkkäänkoski, on säännöstelyluvan yläraja niin korkea, että sen puitteissa on luvallista nostaa myös Ison Vehkajärven vedenpintaa.


title: Iso Vehkajärvi (Virrat)

text: Vuoden 1961 peruskartassa on järven rannat laajemmin viljeltyjä kuin ne ovat tänään. Peltoala on pienentynyt erityisesti Viitasensalmen ja Vähän Vehkajärven eteläosassa sekä järven lounaispään itärannoilla. Muualla on tapahtunut vain pieniä muutoksia. Edellä mainitut muutokset ovat kaikki 1980-luvulta. Vehkapuron uomaa on oikastu 1990- tai 2000-luvulla, sillä vanhasta uomasta muistuttaa vielä Vehkalahden lähellä oleva kuntarajan pienet mutkat.


title: Iso Vehkajärvi (Virrat)

text: Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Pakarinjoen alueeseen (35.423) järvi kuuluu. Järvi on yksi Ähtärin reitin järviketjun järvistä.


title: Iso Vehkajärvi (Virrat)

text: Järvi saa pääosan vedestään Ähtärin reitin vedenvirtauksesta, joka tulee yläjuoksulla Pakarinjokea pitkin Peränteen järvestä. Siihen laskevat tai johdetut metsä- tai suo-ojat muodostavat sen vesitaloudessa vain pienen osan. Järveen laskevista metsäojista kaikki saavat alkunsa Honkavuoren ja Niinimäen rinteiltä. Pohjoispuolelta siihen laskee Vehkopuro, joka kerää ojitetun Sauvasuon vedet ja se tuo myös puron sivuojien välityksellä metsien kuivatusvesiä. Puron valuma-alueella sijaitsee myös Housulampi (2 ha). Vähä Vehkajärveen laskeva Hornikonpuro tuo ojitetun Suurisuon kuivatusvesiä sekä sen takaa aina Harjukankaan länsipuolelta asti.


title: Iso Vehkajärvi (Virrat)

text: Järven lasku-uoma on lyhyt Pylkkäänkoski, jossa vedellä ei ole mainittavaa pudotusta ollenkaan. Koski laskee Vuolteenjärveen (18 ha). Vesireitti jatkuu Kahilanjärven ja Väliveden kautta Toisveteen.


title: VRFK

text: VRFK oli Suomen puolustusvoimien niin kutsunun C-radion tyyppi, mitä käytettiin pataljoonan ja rykmentin radiona. Radiota kutsuttiin suomen puhekielessä myös "Raili":ksi. Kenttäradio koostui koneisto- ja paristolaatikoista. Kouvolan Mijöö- ja Radiomuseon sotilasradio-osasto on laatinut tietokannan Suomessa julkisesti olemassa olevista radioista. Niitä on yksityishenkilöillä ja museoissa. Radioita käytetään nykyään enää perinneradiotapahtumassa 4.6. ja 6.12. vuosittain.


title: Kiinan keinotekoiset kuut

text: Kiinan keinotekoiset kuut ovat Kiinan suunnittelemia öisin valaisevia satelliitteja, jotka sijaitsevat 500 kilometrin korkeudessa avaruudessa. Keinotekoisen kuun kirkkaus ja sen 10-80 kilometrin valaisusäde ovat säädettävissä. Keinotekoinen kuu tuottaa auringonlaskua vastaavaa hohtoa. Keinotekoinen kuu on suunniteltu komplementoimaan oikeaa kuuta ja se on kahdeksan kertaa kirkkaampi. Ensimmäinen keinotekoinen kuu on suunniteltu Chengdun kaupunkiin vuonna 2020 ja vuoteen 2022 mennessä suunnitelmissa on kaksi muuta keinotekoista kuuta. Keinotekoista kuuta on testattu jo vuosia ja teknologia on kehittynyt riittävästi niin että laukaisu tapahtuu vuonna 2020. Keinotekoisten kuiden on tarkoitus korvata kaupunkien öinen katuvalaistus ja tuoda säästöä sähkön kulutukseen.


title: Ampumahiihdon maailmancup 2018–2019 – naisten kokonaiskilpailu

text: Ampumahiihdon maailmancupissa 2018–2019 kilpailleiden naisten pisteet lasketaan yhteen normaalimatkalta, pikakilpailusta, takaa-ajosta ja yhteislähdöstä (lukuun ottamatta kahta huonointa tulosta), josta saadaan kokonaiskilpailun lopulliset pisteet.


title: Vampyr

text: Vampyr on Dontnod Entertainmentin kehittämä ja Focus Home Interactiven julkaisema toimintaroolipeli. Se julkaistiin Microsoft Windowsille, PlayStation 4:lle ja Xbox Onelle 5. kesäkuuta 2018. Peli sijoittuu vuoden 1918 Lontooseen ja kertoo tarinan tohtori Jonathan Reidistä, joka on muuttunut vampyyriksi.


title: Timucuat

text: Timucuat olivat intiaanikansa nykyisen Yhdysvaltojen Floridan alueella. Ennen eurooppalaisten saapumista alueella eli ehkä jopa 200 000 timucuaa, mutta sairaudet ja sodat verottivat nopeasti heidän lukumääräänsä. Lopulta 1700-luvulla heimo katosi kokonaan osan sulautuessa mahdollisesti seminoleihin.


title: Timucuat

text: Ennen eurooppalaisten saapumista timucuat asuttivat alueita nykyisen Floridan osavaltion keski- ja kaakkoisosissa. Ennen eurooppalaisten saapumista timicualaisia keiliä puhuneita intiaaneja oli mahdollisesti jopa 200 000.


title: Timucuat

text: Timucuat olivat myös ehkä ensimmäisiä espanjalaiset tutkimusmatkailijat kohdanneista Yhdysvaltojen alueen intiaaniheimoista. Jo ennen tutkimusmatkailijoita he ovat saattaneet kohdata espanjalaisia orjanmetsästäjiä. Panfilo de Narváez saapui tutkimusretkikuntineen Floridaan vuonna 1528. Espanjalaiset havainneet timucuat pakenivat ja espanjalaiset ryöstivät heidän hylkäämänsä kylän. Ryöstön jälkeen timucua-päällikkö Hirrihigua kävi sotaan espanjalaisia vastaan ja espanjalaiset pakotettiin pakenemaan kohti pohjoista. Tätä retkikuntaa seurasi Hernando de Soton retkikunta vuonna 1539. Tuolloin espanjalaiset ottivat timucuaita panttivangeiksi saadakseen ruokaa ja varusteita. Vuonna 1565 Pedro Menéndez de Avilez perusti Floridan St. Augustinen kaupungin. Kaupungin ympärillä asui timucuaita, joiden väkiluku oli lähtenyt jyrkkään laskuun eurooppalaisten mukanaan tuomien tautien myötä. 1600-luvulla heitä oli enää joitakin tuhansia. Monet espanjalaisten vieressä asuneet timucuat kääntyivät katolisuuteen ja osa oli pakotettu töihin espanjalaisten alueelle perustamiin lähetysasemiin. Timucuat kapinoivat espanjalaisia vastaan vuonna 1656, mutta espanjalaisten onnistui tukahduttaa kapina apalacheeiden tukemana.


title: Timucuat

text: 1700-luvulla espanjalaisten alueet Floridassa joutuivat englantilaisten ja näiden creek-liittolaisten tekemien hyökkäysten kohteeksi. Monet timucuat saivat surmansa näiden yhteenottojen aikana. Poistuessaan Floridasta vuonna 1763 espanjalaiset veivät viimeiset timucuat mukanaan. alueelle asettui sittemmin muita intiaaniheimoja, kuten seminolet ja miccosukeet. Esihistorialliset Floridan alkuperäiskansat olivat kuitenkin nyt hävinneet alueelta. On mahdollista, että joitakin timucuaita selviytyi ja että he sulautuivat sittemmin seminoleihin.


title: Timucuat

text: Timucuat asuttivat kyliä ilmeisesti pysyvämmin, kuin jotkin muut alueen intiaaniheimot. Kylissä jokaisella perheellä oli oma talonsa, mutta ruokaili päivittäin samassa paikassa. Timucuat harjoittivat elinkeinoinaan maanviljelyä ja metsästystä. Tyypillisiä viljelykasveja oli esimerkiksi maissi, pavut ja kurpitsat. Miehet harjoittivat kalastusta ja metsästystä. Riistaeläimiin kuuluivat esimerkiksi kauriit, kalkkunat, ja alligaattorit. Naiset vastasivat ruuan valmistuksesta, minkä lisäksi he keräilivät esimerkiksi juuria, pähkinöitä ja marjoja. Naisten vastuulla oli myös vaatteiden valmistus eläinten nahoista. Maanviljelyyn liittyen timucuat järjestivät erillaisia seremonioita kylvölle ja sadonkorjuulle. Seremonioita johtivat šamaanit.


title: Timucuat

text: Timucuat puhuivat timucuan kieltä. Monet alueen varhaisista tutkimusmatkailijoista käyttivät kieltä muidenkin heimojen kanssa kommunikoidakseen. Espanjalaiset lähetyssaarnaajat kirjasivat kielen kielioppia.


title: Liikenne- ja viestintävirasto Traficom

text: Liikenne- ja viestintävirasto Traficom () on Suomen valtion virasto. Virasto aloitti toimintansa 1. tammikuuta 2019, kun Liikenteen turvallisuusvirasto Trafi, Viestintävirasto sekä osa Liikennevirastosta yhdistettiin yhdeksi virastoksi, joka toimii lupa-, rekisteröinti-, hyväksyntä-, ja turvallisuusviranomaisena..


title: Liikenne- ja viestintävirasto Traficom

text: Viraston pääjohtaja on Kirsi Karlamaa. Virastossa työskentelee noin 900 ammattilaista 15 eri paikkakunnalla. Viraston päätoimipaikka on Helsingissä.


title: Hämeenlinna-Vanajan seurakunta

text: Hämeenlinna-Vanajan seurakunta on Hämeenlinnan kaupungissa toimiva evankelis-luterilainen seurakunta, jonka juuret ovat keskiajalta saakka toimineessa Vanajan seurakunnassa. Seurakunta kuuluu Hämeenlinnan seurakuntayhtymään, ja vuonna 2017 sen jäsenmäärä oli 39 180.


title: Hämeenlinna-Vanajan seurakunta

text: Seurakunnan historia ulottuu 1400-luvulle saakka, jolloin rakennettiin Vanajan harmaakivikirkko ja perustettiin samanniminen seurakunta. Hämeenlinnan seurakunta erkani Vanajasta kaupungin perustamisen jälkeen vuonna 1639. Tämän jälkeen kaupunkiseurakunnan jumalanpalveluksia vietettiin aluksi Hämeen linnan Kukkotornin kirkkosalissa, mutta linnassa sattuneen tulipalon jälkeen rakennettiin kaupunkiin ensimmäinen oma kirkko, joka valmistui todennäköisesti 1666 linnan pohjoispuolelle vanhankaupungin alueelle. Uusi ristikirkko valmistui 1739 vanhan lähistölle ja säilyi käytössä kaupungin siirron 1778 jälkeenkin nykyisen pääkirkon valmistumiseen 1798 asti.


title: Hämeenlinna-Vanajan seurakunta

text: Vuonna 1778 Vanajan seurakunnan alueen pohjoisosa erotettiin "Hämeenlinnan maaseurakunnaksi". Sillä ei kuitenkaan ollut omaa kirkkoa, vaan seurakuntalaiset käyttivät Hämeenlinnan pääkirkkoa. Kun Suomen maaseudulle vuonna 1865 annetun asetuksen mukaan perustettiin seurakunnista erillinen kunnallishallinto, Vanajan kunta erotettiin seurakunnasta. Samalla myös Hämeenlinnan maaseurakunnan alueesta muodostettiin Hämeenlinnan maalaiskunta.


title: Hämeenlinna-Vanajan seurakunta

text: Vuonna 1948 Hämeenlinnan maalaiskunta liitettiin kaupunkiin, ja samalla myös maaseurakunta yhdistettiin Hämeenlinnan kaupunkiseurakuntaan. Vuonna 1967 myös Vanajan kunta liitettiin Hämeenlinnaan, mutta seurakunnat jatkoivat itsenäisinä vuoteen 2003, jolloin ne muodostivat yhdessä Hämeenlinna-Vanajan seurakunnan. Kun viisi naapurikuntaa liittyi Hämeenlinnaan vuonna 2009, muodostettiin koko nykyisen Hämeenlinnan alueen kattava Hämeenlinnan seurakuntayhtymä, johon Lammin, Tuuloksen, Hauhon ja Kalvolan ja Rengon seurakunnat liittyivät. Rengon seurakunta päätti liittyä osaksi Hämeenlinna-Vanajan seurakuntaa vuonna 2011.


title: Hämeenlinna-Vanajan seurakunta

text: Hämeenlinna-Vanajan seurakunnan pääkirkkona toimii Hämeenlinnan keskustassa sijaitseva vuonna 1798 valmistunut Hämeenlinnan kirkko. Kustavilaista klassismia edustavan kirkon on suunnitellut Louis Jean Desprez Ruotsin kuninkaan Kustaa III:n käskystä. Lisäksi seurakunnalla on käytössään keskiaikainen Vanajan harmaakivikirkko, keskiaikainen Rengon kivikirkko sekä vuonna 1956 rakennettu Hätilän kirkko. Seurakunnalla on neljä seurakuntataloa. Erillisiä hautausmaita on kaksi: Ahveniston ja Vuorentaan hautausmaat, joilla sijaitsevat Ahveniston ja Vuorentaan siunauskappelit. Lisäksi Vanajan ja Rengon kirkkojen yhteydessä on hautausmaat.


title: Hämeenlinna-Vanajan seurakunta

text: Hätilän kirkko on kokonaan suljettu toistaiseksi korjaamista vaativan kosteusvaurion takia.


title: Hämeenlinna-Vanajan seurakunta

text: Hämeenlinnan kirkon urut ovat 36-äänikertaiset, Vanajan kirkon urut ovat 15-äänikertaiset, Hätilän kirkon urut ovat 12-äänikertaiset, Poltinahon seurakuntatalon urut ovat 16-äänikertaiset, Ahveniston kappelin urut ovat 9-äänikertaiset ja Vuorentaan kappelin kahdet urut ovat molemmat 9-äänikertaiset.


title: Hämeenlinna-Vanajan seurakunta

text: Vanhojen kirkkojen paikan lähellä Linnan kasarmeilla on muistomerkki.


title: Hämeenlinna-Vanajan seurakunta

text: Hämeenlinnan-Vanajan seurakunnan kirkkoherra on pastori Heikki Toivio. Seurakunnan johtava kanttori on seurakunnassa vuodesta 1974 toiminut kanttori Matti Oikarinen. Seurakunnassa on Oikarisen lisäksi viisi muuta kanttoria, jotka vastaavat seurakunnan monipuolisesta musiikkityöstä mm. 14 kuoron, puhallinorkesterin, perhemuskarin ja seurakunnan monipuolisten soittimien voimin.


title: Hämeenlinna-Vanajan seurakunta

text: Seurakunnan toimitilat sijaitsevat keskusseurakuntatalossa Rauhankadulla.


title: Ampumahiihdon maailmancup 2018–2019 – 1. osakilpailu

text: Ampumahiihdon maailmancupin kauden 2018–2019 ensimmäinen osakilpailu järjestettiin Pokljukassa, Sloveniassa 2.–9. joulukuuta 2018.


title: Route nationale 3

text: Route nationale 3 eli RN3 on valtatie Malissa. Se johtaa maan pääkaupungista Bamakosta Katin, Kolokanin ja Diéman kautta Nioroon. Etäisyys Katista Nioroon on 422 kilometriä.


title: Route nationale 3

text: RN 3 on osa Bamakon ja Dakarin yhdistävää pohjoista liikennekäytävää, joka jatkuu Diémasta RN1:nä Senegalin rajalle. Huonokuntoisen ja vaarallisen tien uudistaminen on aloitettu lokakuussa 2018 Katin ja Didiénin välisestä 154 kilometrin osuudesta. Yli 78 miljardia CFA-frangia maksavan projektin on määrä valmistua 30 kuukaudessa. Sen rahoitus tulee kokonaan Malin valtion budjetista.


title: Mark Warshawsky

text: Mark Markovich Warshavsky (Hepreaksi: װאַרשאַװסקי, מאָרק מ ) (26.marraskuuta ((1840) 1848 Odessa Ukraina – 1907 Kiova Ukraina) oli jiddišinkielinen kansallisrunoilija ja säveltäjä. Hän syntyi Odessassa, mutta muutti lapsena Zhitomiriin, jossa hän opiskeli valtakunnallisessa rabbikoulussa ja sen jälkeen opiskeli lakia Odessan yliopistossa. Valmistui lopullisesti Kiovan yliopistosta vuonna 1875. Toimi lakimiehenä sen jälkeen, mutta menestyi huonosti. Toimi erään belgialaisen yrityksen lainopillisena neuvonantajana,mutta sairastui ja joutui palaamaan takaisin Kiovaan,jossa hän kuoli pari vuotta myöhemmin.


title: Mark Warshawsky

text: Hänen tiedetään kirjoittaneen laulunsa läheisille ystäville. Sholem Aleichem huomasi Warshawkin lahjakuuden ja kustansi tämän ensimmäisen laulukokoelman. Tunnetuimmat sävellyksensä ovat The Goblet – Dear Malke, The Youngest Daughter is Married, The Miller’s Tears ja Oyfn Pripetshik


title: Uutisraivaaja

text: Uutisraivaaja on Helsingin Sanomain Säätiön järjestämä mediaan ja journalismiin keskittyvä innovaatiokilpailu, jossa tavoitteena on löytää tiedonvälitykseen ja journalismiin uusia toimintatapoja sekä kannattavia liiketoimintamalleja. Kilpailua on järjestetty vuodesta 2010 alkaen. Kilpailun pääpalkinto on 250 000 euroa.


title: Liian kaunis tyttö

text: Liian kaunis tyttö on Reijo Mäen vuonna 1993 julkaisema ensimmäinen Sakari Roivas-dekkari.


title: Liian kaunis tyttö

text: Mäki on kirjoittanut kaikkiaan kolme jännitysromaania, joiden päähenkilö on Tukholmassa poliisina toimiva Porista kotoisin oleva Sakari Roivas. Mäki on kertonut, että hän alkoi kirjoittaa Roivas-romaaneja, koska Vares-dekkarit eivät menneet kaupaksi. Teoksissa on käytetty aineksina Mäen omia kesätyökokemuksia.


title: Liian kaunis tyttö

text: Roivas on kuivilla oleva alkoholisti. Hän on eronnut. Taustasta kerrotaan isän autoremonttia tehdessä sattunut tapaturmainen kuolema, johon kiljulla lienee ollut osuutta, sekä Roivaksen kaverin invalidisoituminen varusmiespalveluksessa.


title: Liian kaunis tyttö

text: Romaanin alussa tapahtuu romanien kolmoismurha. Sen taustana on verikostotraditio: viitataan Kallen ja Antin kuolemaan sekä Kankaanpään tapaukseen. Roivas osallistuu rikoksen selvittämiseen ja ampuu tekijän, mistä syystä hän joutuu virkavapaalle. Sen aikana hän sekaantuu lähiravintolansa pitäjän pojan murhan selvittämiseen.


title: Liian kaunis tyttö

text: Mäki kuvaa kirjassa siirtolaisten kohtaloita Ruotsissa: Muun muassa suomalaisia ajautuu prostituutioon, hanttihommiin ja juopoiksi. Italialaiset pitävät yllä rakkautta Inter Milaniin ja ovat saaneet muitakin kansallisuuksia sen kannattajakerhoon. Nuori romaani harkitsee, pyörisikö edelleen jengissä ruotsalaisena vai lähtisikö Suomeen ammattikouluun ”tummille” suunnatulle linjalle. Roivas ei poliisina näe Ruotsin monikulttuuristumista rikkautena. Rikollisia on sekä pikkutekijöitä että pukumiehiä. Roivas katsoo uutisia ja arvioi zulujen joutuvan tappamaan ANC:n kannattajia keittiöveitsin ja nuijin, koska kehitysapu ei ole vielä löytänyt perille.


title: Liian kaunis tyttö

text: Helsingin Sanomien Antti Majander kuvaa Mäen rakentavan kunnianhimoisen sosiaalisen dekkarin mallia, jossa oleellista on toiminnan odotus ja yhteisön runnovan mekanismin kuvaus.


title: Nesteen Soutajat

text: Nesteen Soutajat on vuonna 1961 Naantalissa perustettu soudun erikoisseura. Se toimii nykyisin Varsinais-Suomen lisäksi Porvoossa. Kuuluisin seuraa edustanut urheilija on kolminkertainen olympiavoittaja Pertti Karppinen. Seuran muita Suomen-mestaruuksia voittaneita soutajia ovat olleet muun muassa Reima Karppinen, Leo Ahonen, Leif Andersson, Kari Hanska, Aarne Lindroos, Kari Lindroos, Rainer Fredriksson, Eija Sylvander (o.s. Aava), Kaarina Elmiö, Tuula Westerlund, Irja Westerlund ja Laila Finska-Bezerra.


title: Indramayu

text: Indramayu on Indramayun hallintoalueen pääkaupunki Länsi-Jaavalla, Indonesiassa. Vuonna 2010 kaupungissa oli 106 390 asukasta.


title: Katajanokan terminaali

text: Katajanokan terminaali on yksi Helsingin Sataman matkustajaterminaaleista, joka sijaitsee Helsingin Katajanokalla. Katajanokalta liikennöi Viking Line säännöllisesti Tukholmaan ja Tallinnaan.


title: Katajanokan terminaali

text: Katajanokalle kulkevat raitiovaunulinjat 5 ja 4.


title: Turun Soutajat

text: Turun Soutajat – Åbo Roddare on turkulainen soudun erikoisseura. Sen urheilijat ovat voittaneet useita Suomen-mestaruuksia 1960-luvulta alkaen. Kolminkertainen olympiavoittaja Pertti Karppinen edusti seuraa vuosina 1985–1987. Myös muun muassa Matti Maisala, Mauno Maisala, Jorma Hurme, Erkka Mattila, Pekka Pietilä, Matti Salminen, Reima Karppinen ja Jorma Lehtelä ovat edustaneet seuraa.


title: Hansaterminaali

text: Hansaterminaali on yksi Helsingin Sataman matkustajaterminaaleista, joka sijaitsee Helsingin Vuosaaren sataman alueella. Hansaterminaalista kulkee matkustajaliikenne Travemündeen. Terminaali sijaitsee B-portin yhteydessä.


title: Hansaterminaali

text: Bussit 90 ja 90A kulkevat satamaan Vuosaaren metroasemalta.


title: Lennart Cajander

text: Lennart Edvard Cajander (22. kesäkuuta 1866 Sulkava – 23. syyskuuta 1911 Helsinki) oli suomalainen juristi, joka työskenteli kustannusyhtiö Weilin+Göösin toimitusjohtajana 1898–1911. Lisäksi hän toimi Lappeenrannan pormestarina 1897–1898.


title: Lennart Cajander

text: Cajanderin vanhemmat olivat Sulkavan kirkkoherra Gustaf Adolf Cajander ja Kunigunda Charlotta Ottelin. Hän kirjoitti ylioppilaaksi Viipurin lyseosta ja opiskeli oikeustiedettä Helsingin yliopistossa. Vuonna 1897 Cajander valittiin Lappeenrannan pormestarin virkaan, josta hän siirtyi jo vuoden kuluttua Weilin+Göösin toimitusjohtajaksi Helsinkiin. Cajander kuului myös Helsingin kaupunginvaltuustoon ja toimi pitkään Graafisen Teollisuuden Työnantajaliiton puheenjohtajana sekä Suomen Yleisen Työnantajaliiton ensimmäisenä puheenjohtajana sen perustamisesta 1907 lähtien.


title: Lennart Cajander

text: Cajander teki itsemurhan syyskuussa 1911 ampumalla itsensä Helsingissä Huopalahdentien varrella sijainneessa metsikössä niin sanotun Tilkan mäen kohdalla.


title: Järvisampi

text: Järvisampi ("Acipenser fulvescens") on sampien heimoon kuuluva kala, jota pidetään joskus akvaariossa.


title: Järvisampi

text: Järvisammella on leuassaan neljä suurta viiksisäiettä. Selässä on kahdessa rivissä luukilpiä. Evät ovat pyöreäreunaiset. Järvisampi on yleensä noin metrin mittainen, mutta kolme kertaa suurempiakin yksilöitä on tavattu. Kalan paino on suurimmillaan 120 kiloa. Vuonna 1952 pyydystettiin 152 vuoden ikäinen järvisampi.


title: Järvisampi

text: Lajin elinaluetta ovat Pohjois-Amerikassa ovat Hudsoninlahti ja Mississippi-joki. Järvisampi elää murto- ja makeassavedessä. Lajin uhanalaisuusluokitus on Kansainvälisen luonnonsuojeluliiton mukaan elinvoimainen.


title: Järvisampi

text: Järvisampi on lähes kaikkiruokainen.


title: Ngiratkel Etpison

text: Ngiratkel Etpison (3. toukokuuta 1925 Koror, Palau – 1. elokuuta 1997 Riverside, Kalifornia) oli palaulainen poliitikko. Hän toimi maansa presidenttinä vuosien 1989–1993 aikana. Etpison valittiin virkaan 26 prosentin tuloksella, vain 31 äänen erolla Roman Tmetuchliin.


title: The K2

text: The K2 () on televisioyhtiö tvN:n esittämä eteläkorealainen draamasarja. Sen päärooleissa ovat Ji Chang-wook, Im Yoon-ah, Song Yoon-ah ja Jo Sung-ha.


Salibandyn alle 19-vuotiaiden poikien maailmanmestaruuskilpailut on kansainvälisen salibandyliiton järjestämä turnaus, jossa pelataan maailmanmestaruudesta. Kisat pelataan kahden vuoden välein.
U19 poikien kisat pelataan toukokuussa joka toinen vuosi. Kisat pidetään samana vuonna naisten kisojen kanssa.


title: Salibandyn alle 19-vuotiaiden poikien maailmanmestaruuskilpailut

text: Ensimmäiset nuorten MM-kisat pidettiin vuonna 2001 Saksassa. Mestaruuden tuolloin voitti Ruotsi, Sveitsi sijoittui hopealle ja Suomi pronssille.


text: Viime vuosina MM-kisoja on hallinnut Suomi, joka on voittanut kaksi peräkkäistä maailmanmestaruutta vuosina 2015 ja 2017.


title: Toppolanmäki

text: Valkeakosken Toppolanmäellä sijaitsee rautakautinen kalmisto, joka löytyi 1936 soranotossa. Soranotto ehti tuhota kymmenkunta hautausta, mutta noin 15 yksilön haudat on ehditty tutkia arkeologisissa kaivauksissa. Kohdetta on tutkittu vuosina 1936, 1937, 1951, 2017 ja 2018. Löytöjen ja hautaustapojen perusteella kalmistoa on käytetty viikinkiajalta ristiretkiajalle.


title: Josh Nicholls (kanadalainen jääkiekkoilija)

text: Josh Nicholls (17. huhtikuuta 1992 Richmond, Brittiläinen Kolumbia) on kanadalainen jääkiekkoilija, jolla on sopimus KRS-ORG Pekingin kanssa. Nicholls on pelipaikaltaan oikea laita- tai keskushyökkääjä. NHL-seura Toronto Maple Leafs varasi hänet 7. kierroksen toisena pelaajana. Hän voitti hopeaa World U-17 Hockey Challenge-kilpailusta vuonna 2009. Nichollsilla oli sopimus KHL:n Kunlun Red Starin kanssa.


title: Alexandre Mallet

text: Alexandre Mallet (s. 22. toukokuuta 1992 Amqui, Kanada) on kanadalainen jääkiekkoilija, joka edustaa Extraligassa pelaavaa HC Kometa Brnoa. Mallet on oikealta laukova keskushyökkääjä.


title: Alexandre Mallet

text: Mallet pelasi vuosina 2007–2009 QMAA-liigassa tehoin 26+23=49, josta siirtyi QMJHL-joukkue Rouyn-Noranda Huskiesiin. Kolmen QMJHL-kauden jälkeen Mallet siirtyi AHL:ään.


title: Alexandre Mallet

text: Kahden AHL- ja neljän ECHL-kauden jälkeen Mallet siirtyi Extraligaan, HC Dynamo Pardubiceen, jossa keräsi 7 tehopistettä debyyttikaudellaan. HC Kometa Brnossa hän keräsi tehot 21+19=40 kausien 2016–2019 aikana.


title: Markku Penttinen

text: Markku Juhani Penttinen (s. 12. toukokuuta 1944 Pielavesi) on liiketaloustieteiden tutkija, dosentti ja professori.


title: Markku Penttinen

text: Markku Penttinen syntyi maanviljelijä, metsäteknikko Terho ja kansakoulunopettaja Anneli (s. Hela) Penttisen perheen esikoisena Pielavedellä.


title: Markku Penttinen

text: Markku Penttinen avioitui Tarja Karin kanssa 1967. Tarja Penttinen päätyönään on hoitanut Suomalaisen kirjakaupan myyntipäällikön tehtävää. Penttisen perheen lapset ovat Hannu (1967) ja Anne (1969).


title: Markku Penttinen

text: Markku Penttisen koulunkäynti alkoi Pielaveden Laukkalassa 1949 ja jatkui Pielaveden yhteiskoulussa 1954. Perhe muutti Kiuruvedelle 1956. Penttinen pääsi ylioppilaaksi Kiuruveden yhteislyseosta 1963. Opinnot jatkuivat Helsingin yliopiston Matemaattis‒luonnontieteellisessä tiedekunnassa pääaineenaan  sovellettu matematiikka. Filosofian maisteriksi hän valmistui 1969. IBM:n koulutuskeskuksissa eri maissa Penttinen opiskeli 1968‒1983. Hän oli yhteistyössä mm. IBM:n ja RAND Corporation kanssa tehdessään Pro gradu –tutkielmaa Varaosien varasto-optimoinnista Puolustuslaitoksessa. Tutkielma otettiin välittömästi Sotakorkeakoulun opetusmateriaaliksi.


title: Markku Penttinen

text: Markku Penttisen muita opintoja: Helsingin konservatoriossa hän opiskeli kontrapunktia ja säveltämistä instrumenttinaan piano 1970‒1974. Carnegie Mellon -yliopistossa Pittsburghissa hän suoritti lineaarisen optimoinnin kurssin 1971. Helsingin yliopistossa hän jatko‒opiskeli tilastotiedettä ja valmistui valtiotieteen lisensiaatiksi 1974. Kauppatieteiden tohtoriksi Penttinen väitteli Vaasan yliopistossa 1983, aihepiirinä  rahoitus. Yksityismetsätalouden koulutukseen Keskusmetsälautakunta Tapiossa Penttinen osallistui 1983‒1986. Johtamista, erityisesti henkilöstön johtamista hän opiskeli yrityksissä Rastor, Insinöörijärjestöjen koulutuskeskus, AIESEC, SEFEK , Yritysvalmennus ja Pellervo vuosina 1983‒1993. Ohjelmisto‒ ja internettuotekehitysopintoja Penttisellä on Helsingin yliopistosta 2000‒2003. Aikuiskasvatustieteen approbatur‒oppimäärän Helsingin yliopistossa hän suoritti 2005 sekä samana vuonna Auktorisoitu Business Mentor ‒tutkinnon Helsingin kauppakorkeakoulussa. Joensuun yliopistossa Penttinen väitteli Maatalous‒ ja metsätieteiden tohtoriksi metsätalouden liiketieteestä 2007. Väitöskirjan ohjaajan koulutus toteutui 2011 Uppsalan yliopistossa.


title: Markku Penttinen

text: Markku Penttinen on pätevöitynyt Metsätalouden laskentatoimen ja rahoituksen dosentiksi, Helsingin yliopisto 1996, Metsätalouden liiketieteen professoriksi, Helsingin yliopisto 2001, Liiketaloustieteiden professoriksi, Metla 2002, Maaseutuyrittäjyyden professoriksi, Helsingin yliopisto 2004, sekä Liiketaloudellisen metsäekonomian dosentiksi, Joensuun yliopisto 2009.


title: Markku Penttinen

text: Markku Penttisen työskenteli Puolustuslaitoksen tietokonekeskuksessa Helsingissä tutkijana ja tutkimusryhmän johtajana 1968‒1970 ja sittemmin Helsingin yliopistossa Valtiotieteellisessä tiedekunnassa systeemisuuunnittelijana 1970‒1974. IBM:llä Penttinen toimi systeemi‒ ja taloussuunnittelijana 1974‒1981 sekä yrityssuunnitelijana 1982‒1983. Vaasan yliopistossa Penttinen oli Tietojenkäsittelyopin apulaisprofessorina 1977‒1978. Keskusmetsälautakunta Tapion tietojärjestelmäpäällikkönä hän oli 1983‒1986 sekä Uusi Suomi Oy:n liiketoiminnan kehityspäällikkönä ja uusien liiketoimintojen kehitysjohtajana 1987‒1989. Metlan erikoistutkijana, Senior Forest Economist, Markku Penttinen on toiminut 1989‒2008 sekä Metlan Tietojenkäsittelyn johtoryhmän jäsenenä 2007‒2008.Vierailevana tiedemiehenä Penttinen oli Wienissä (Universität für Bodenkultur, Forstliche Bundesversuchsanstalt) sekä (IIASA) vuonna 1991. Tuotantotalouden professorina Lappeenrannan teknillisessä yliopistossa Penttinen toimi 1992‒1993. Vierailevana professorina hän oli Münchenissä (TUM School of Management) 2005. Metsäkeskus Tapiossa Penttinen Metsätalouden luonto- ja laaturyhmän jäsenenä 1996-2009 sekä erikoistehtävissä 2002-2003. Markku Penttinen on toiminut laskentatoimen ja rahoituksen professorina University of Gävlessä vuodesta 2008.


title: Markku Penttinen

text: Tutkijana Markku Penttinen on osallistunut hankkeisiin "Suomen metsäsektorin pitkän tähtäyksen strategiat", "Suomen metsäsektorin suhdannekatsaus", "Metsätilastollinen tietopalvelu" ja "Metsätalouden mallintaminen ja analyysit".


title: Markku Penttinen

text: Hankkeen vetäjänä Penttinen on toiminut tutkimuksissa "Metsätalouden ja puutuoteteollisuuden kilpailukyky", "Metsänomistajien liiketaloudellinen päätöksenteko" sekä "Metsätalouden kannattavuus".


title: Markku Penttinen

text: Penttisen vastuualueena Metlassa on ollut Metsäsektorin yritysten johtaminen ja liiketalous. Tutkimuksissa on ollut "Puunhankinnan palveluliiketoiminnan kannattavuuden kehittäminen 2006‒2009" yhteistyössä Koneyrittäjien liiton kanssa. Tutkijana Penttinen on työstänyt tutkimukset "Metsätalouden kannattavuus ja puuntuotannon taloudellinen optimointi" ja "Puunhankinnan logistiikka ja teknologisen innovaatiot".


title: Markku Penttinen

text: Markku Penttiselle on tutkimuksiansa varten myönnetty lukuisia tutkimus- ja matka-apurahoja sekä tuettu stipendein. Suomen Kulttuurirahasto, Marjatta ja Eino Kollin Säätiö, Suomen Metsätieteellinen Seura, Suomen maa- ja metsätalousministeriö, Suomen Akatemia sekä Liikesivistysrahasto ovat tukeneet Penttistä.


title: Markku Penttinen

text: Penttinen on kuulunut European Journal of Forest Research toimituskuntaan (Associate editor 2003-2010) sekä on antanut referee-lausuntoja tieteellisissä julkaisusarjoissa (Management Science, European Journal of Operational Research, The SIAM Journal of Control and Optimization, Ecological Economics, Silva Fennica, Scandinavian Journal of Forest Research, Ecological Modelling, Research, European Journal of Forest Research sekä Österreichischer Agrarverlag).


title: Markku Penttinen

text: Markku Penttinen on antanut asiantuntijalausuntoja professorin viran hakijoista Münchenin teknillisessä yliopistossa sekä dosentuurin hakijasta Gävlessä. Hän on toiminut vastaväittäjänä ja väitöskirjatyön ohjaajana sekä luennoitsijana ja esitelmöijänä Suomessa ja ulkomailla.


title: Markku Penttinen

text: Penttinen on sotilasarvoltaan vänrikki, 1964, ja saanut Suomen leijonan ritarikunnan ritarimerkin 2003.


title: Josh Nicholls

text: Josh Nicholls -nimisiä henkilöitä ovat:


title: Matti Paloheimo

text: Matti Paloheimo -nimisiä henkilöitä ovat:


title: Antti Kivelä (Sitra)

text: Antti Kivelä (s. 1958) on kauppatieteiden maisteri ja Sitran Uudistumiskyky-teeman johtaja. Kivelä tuli Sitraan vuonna 2008 johtamaan Kuntaohjelmaa. Aikaisemmin hän toimi Samlinkissä johtajana ja konsernin johtoryhmän jäsenenä. Lisäksi hän on toiminut mm. kehitysjohtajana Finansium Oy:ssä ja Jämsän kaupungissa. Kivelä on ollut jäsenenä yritysten hallituksissa sekä useissa työryhmissä, ohjausryhmissä, neuvottelukunnissa ja komiteoissa.


title: Antti Kivelä (Sitra)

text: Kivelälle myönnettiin itsenäisyyspäivänä 2018 Suomen Valkoisen Ruusun Ritarikunnan I luokan ritarimerkki.


title: Antti Kivelä (Sitra)

text: Antti Kivelän isä on emeritus alivaltiosihteeri Juhani Kivelä ja isoisä oli kansanedustaja ja Mannerheim-ristin ritari Eero Kivelä.


title: Mihail Popkov

text: Mihail Viktorovitš Popkov (, s. 1964) on venäläinen entinen poliisi, joka paljastui sarjamurhaajaksi. Hän on kuvannut itseään "siivoojaksi, joka puhdisti kaupunkia prostituutiosta".


title: Mihail Popkov

text: Ihmissudeksi kutsuttu Popkov raiskasi ja surmasi 22 naista vuosina 1994–2000 Angarskissa. Hän oli houkutellut päihtyneet uhrit poliisiautoonsa, surmannut nämä puukottamalla tai kirveellä, ja jättänyt ruumiit läheisiin metsiin, hautausmaille tai tienvarsiin. Popkov jäi kiinni vuonna 2012, ja tuomittiin tammikuussa 2015 elinkautiseen vankeuteen.


title: Mihail Popkov

text: Tammikuussa 2017 Popkov tunnusti edellisten naismurhien lisäksi 59 muuta naisiin kohdistunutta henkirikosta, jotka oli tehty Irkutskin alueella Siperiassa. Popkov oli tehnyt kyseiset surmat vasaralla tai kirveellä vuosina 1992–2010. Oikeus katsoi hänet syylliseksi 56 murhaan joulukuussa 2018. Kolmen henkirikoksen kohdalla ei onnistuttu löytämään riittävästi todisteita Popkovin syyllisyydestä.


title: John Sebastian

text: John Benson Sebastian (s. 17. maaliskuuta 1944 Greenwich Village, New York) on yhdysvaltalainen laulaja-lauluntekijä, joka oli perustamassa The Lovin’ Spoonful -nimistä rock-yhtyettä. Hän osallistui Woodstock-musiikkifestivaaleille vuonna 1969. Sebastian vieraili myös sarjassa Pulmuset.


title: Ampumahiihdon maailmancup 2018–2019 – naisten pikakilpailu

text: Ampumahiihdon maailmancupin 2018–2019 naisten pikakilpailu alkoi 8. joulukuuta 2018 Pokljukassa, Sloveniassa ja se päättyy 21. maaliskuuta 2019 Holmenkollenissa, Norjassa.


title: Hennu Kjisik

text: Hennu Kjisik (s. 25. maaliskuuta 1948 Tukholma, Ruotsi) on suomalainen arkkitehti ja tekniikan tohtori, joka tunnetaan erityisesti sairaalarakennusten suunnittelijana. Hänellä ja arkkitehti Trevor Harrisillä on yhteinen arkkitehtuuritoimisto Harris-Kjisik, ja heidät molemmat palkittiin vuonna 2018 arkkitehtuurin valtionpalkinnolla. Vuodesta 2010 Kjisik on toiminut Oulun yliopiston arkkitehtiosaston yhdyskuntasuunnittelun professorina.


title: Hennu Kjisik

text: Kjisik syntyi Tukholmassa 1948, mutta muutti muusikkovanhempiensa mukana pian Turkuun. Hän kirjoitti vuonna 1966 ylioppilaaksi Turun ruotsinkielisestä klassillisesta lyseosta. Hän opiskeli arkkitehtuuria Britannian Liverpoolissa ja Hullissa ja suoritti tekniikan tohtorin tutkinnon Aalto-yliopistossa vuonna 2009 aiheenaan sairaalarakentaminen.


title: Hennu Kjisik

text: Valmistuttuaan arkkitehdiksi 1976 Kjisik keräsi kokemusta erityisesti sairaaloiden ja koulujen parissa eri arkkitehtitoimistoissa Britanniassa ja Suomessa, muun muassa Helge Railon toimistossa. 1980-luvun alkupuolella Kjisik lähti englantilaisvaimonsa ja pienten lastensa kanssa kolmeksi vuodeksi Senegaliin Unescon asiantuntijatehtäviin. Suomessa hän tutustui brittiarkkitehti Trevor Harrisiin, jonka kanssa vuonna 1985 perustettu yhteinen toimisto on palkittu yli 40 arkkitehtuuri- ja kaupunkisuunnittelukilpailussa. Heidän töitään on julkaistu alan lehdissä muun muassa Venetsian arkkitehtuuribiennaalissa vuosina 2004 ja 2006.


title: Hennu Kjisik

text: Kjisik on johtanut Teknillisen korkeakoulun "City in Crisis" -nimistä studiota, joka on keskittynyt kaupungistumisen ongelmiiin Senegalissa, Beninissä ja Kambodžassa. Hän on toiminut vierailevana luennoijana ja kriitikkona arkkitehtuuri- ja muotoiluoppilaitoksissa kaikissa maanosissa. Useissa Maailmanpankin, Suomen ulkoministeriön ja kansainvälisten järjestöjen hankkeissa Kjisikiä on käytetty asiantuntijana. Hänellä on ollut ammatillisia tehtäviä lähes kolmessakymmenessä maassa.


title: Hennu Kjisik

text: Kjisik ja Harris saivat vuonna 2016 Suomen arkkitehtiliiton jakaman Otto-Iivari Meurman -palkinnon. Palkintoperusteluissa heidän kerrottiin tehneen pitkäjänteistä työtä kaupunkisuunnittelun hyväksi. Vuonna 2018 Kjisikille ja Harrisille myönnettiin arkkitehtuurin valtionpalkinto.


title: Podofyllotoksiini

text: Podofyllotoksiini (CHO) on lignaaneihin kuuluva orgaaninen yhdiste. Yhdistettä käytetään lääketieteessä eräiden virusinfektioiden kuten kondylooman hoidossa.


title: Podofyllotoksiini

text: Podofyllotoksiini on väritön kiteinen aine. Yhdiste liukenee vähäisessä määrin veteen. Podofyllotoksiini on optisesti aktiivinen yhdiste ja sen kiertokyky kloroformiliuoksessa on -132,7. Luonnossa podofyllotoksiinia esiintyy useissa jalkalehtien ("Podophyllum") sukuun kuuluvissa kasvilajeissa kuten amerikanjalkalehdessä ("Podophyllum peltatum") ja himalajanjalkalehdessä ("Podophyllum hexandrum"). Tämän lisäksi yhdistettä on eristetty muun muassa eräistä verbena-, huulikukkais- ja sypressikasvilajeista. Podofyllotoksiini estää tubuliinin järjestäytymisen mikrotubuluksiksi ja lisäksi se estää topoisomeraasi II:n toimintaa. Näin solujen jakaantuminen estyy. Podofyllotoksiinia käytetään kondylooman hoitoon voiteena tai liuoksena. Podofyllotoksiinia käytetään syöpälääkkeinä käytettävien etoposidin ja teniposidin valmistukseen.


title: Podofyllotoksiini

text: Kasvit muodostavat podofyllotoksiinia lähtien koniferyylialkoholista. Ensimmäisessä vaiheessa se hapetetaan radikaaliksi, joka dimerisoituu pinoresinoliksi. Pinoresinoli pelkistetään larisiresinoliksi ja sekoisolarisiresinoliksi. Sekoisolarisiresinolin dioliryhmä hapetetaan laktoniksi, jolloin muodostuu matairesinolia, josta metyloitumisien, hydroksyloitumisen ja renkaansulkeutumisen myötä muodostuu podofyllotoksiinia.


title: Route nationale 1

text: Route nationale 1 eli RN1 on valtatie Malissa. Se johtaa Diémasta Kayesin kautta Senegalin rajalle Diboliin. Tien pituus on noin 365 kilometriä.


title: Route nationale 1

text: RN1 ja Bamakosta Diémaan johtava RN3 muodostavat Malin puoleisen osan Bamakon ja Dakarin välisestä pohjoisesta liikennekäytävästä. Sen kautta kulkee suuri osa Malin ulkomaankaupasta. Tien huonon kunnon ja vaarallisuuden takia osa liikenteestä on siirtynyt vuonna 2012 valmistuneelle eteläiselle liikennekäytävälle.


title: Kjisik (yritys)

text: Kjisik on Turussa 1890-luvulta asti toiminut kangaskauppa. Se oli alun perin venäjänjuutalaisen Kjisikin suvun omistuksessa vuoteen 2012, jolloin uusiksi omistajiksi tulivat kiinalaiset Juan Zhu ja Sheng Chen. Heidän yhtiönsä nimi on Kii-Tex Oy, mutta liike toimii yhä Kjisik-nimellä ja myy sisustustekstiilikokonaisuuksia yksityisille ja yrityksille.


title: Kjisik (yritys)

text: Vuonna 1879 Viipurissa syntynyt Josef Kjisik muutti yhdeksänvuotiaana pikkusiskonsa ja leskeksi jääneen äitinsä kanssa Turkuun ja alkoi 1890-luvulla myydä Aurajoen vanhassa kalarannassa Turun Verkatehtaalta ostamiaan kankaiden jäännöspaloja myyntikärrystään. Perhettä elättäessään hän ei ehtinyt käydä kouluja, vaan vuonna 1903 hän vuokrasi kangaskaupalleen tilat Kauppiaskatu 3:sta. Parin vuoden kuluttua hän muutti liikkeensä Venäjän kirkkokadulle, nykyiselle Yliopistonkadulle niin sanottuun Kaumin taloon, jossa kankaiden ja valmisvaatteiden myynnissä hänen apunaan toimi vaimo ja kolme myyjätärtä. 1910-luvulla Kjisik keskittyi kangaskauppaan uudessa Eerikinkadun myymälässä, jonka tilat hän myös omisti. Hän nimesi liikkeensä Turun Suurimmaksi Kangaskaupaksi. Vielä vuoteen 1918 asti Josef Kjisikin piti anoa puolen vuoden välein lupa uusien kankaiden myyntiin, sillä Venäjän vallan aikana juutalaiset saivat harjoittaa vain käytetyn tavaran kauppaa.


title: Kjisik (yritys)

text: Sotavuosiksi kankaiden tuonti ja myynti pysähtyivät lähes kokonaan, mutta sotien jälkeen toiminta elpyi ja kankaiden välitys ulottui koko Suomeen. Turun Suurin Kangaskauppa muutti nimensä muotoon Oy Kjisik Ab. Ensimmäinen erä ruotsalaista Boråsin lakanakangasta sai aikaan korttelin mittaisen jonon.


title: Kjisik (yritys)

text: Vuonna 1956 Josef Kjisk kuoli, ja yrityksen johtoon astui hänen poikansa Fredrik. 1960-luvulla puutalo Eerikinkadun ja Brahenkadun kulmasta purettiin, mutta Kjisik sai tilat samalle paikalle rakennetusta kerrostalosta, jossa se yhä toimii. Valmisvaatteiden vallankumous toi haasteita vaatekankaiden kaupalle. Kjisik siirtyi kokonaisten pakkojen myynnistä metritavaran myyntiin. Vuonna 1978 johtoon astui Josefin pojanpoika Leo Kjisik. Siitä asti yritys on keskittynyt sisustustekstiileihin ja niistä tehtäviin kokonaisuuksiin, joita Kjisik myy muun muassa Suomessa rakennettaviin risteilyaluksiin.


title: Thạch Kim Tuấn

text: Thạch Kim Tuấn (s. 15. tammikuuta 1994 Hàm Tân, Bình Thuận) on vietnamilainen painonnoston maailmanmestari. Hän on kilpaillut 56 kg:n painoluokassa vuodesta 2010.


title: Thạch Kim Tuấn

text: Thạch voitti 56 kg:n maailmanmestaruuden Anaheimissa 2017 yhteistuloksella 279 kg. Hän voitti lisäksi kultaa molemmissa nostomuodoissa: tempauksessa tuloksella 126 kg ja työnnössä tuloksella 153 kg. Almatyssa 2014 hän sai yhteistuloksessa MM-hopeaa tasatuloksella 296 kg kilpailun voittaneen pohjoiskorealaisen Om Yun-choln kanssa. Tempauksen Thạch voitti nostettuaan 135 kg, työnnössä hän sai hopeaa tuloksella 161 kg. Wroclawissa 2013 hän sai pronssia tempauksessa (126 kg), työnnössä (157 kg) ja yhteistuloksessa (283 kg). Houstonissa 2015 hän sai yhteistuloksen MM-pronssia tuloksella 287 kg oltuaan molemmissa nostomuodoissa neljäs. Pariisissa 2011 hän oli tempauksessa neljäs, mutta jäi työnnössä ilman tulosta.


title: Thạch Kim Tuấn

text: Thạch saavutti Aasian kisoissa hopeaa Incheonissa 2014 yhteistuloksella 294 kg ja Jakartassa 2018 yhteistuloksella 280 kg. Aasian-mestaruuskilpailuissa hän sai hopeaa 2013 yhteistuloksella 281 kg.


title: Thạch Kim Tuấn

text: Thạch jäi Rio de Janeiron olympialaisissa 2016 työnnössä ilman tulosta. Tempauksessa hän oli neljäs.


title: Thạch Kim Tuấn

text: Thạch voitti nuorten olympialaisissa 2010 kultaa 56 kg:n sarjassa yhteistuloksella 256 kg. Hän voitti nuorten maailmanmestaruuden 2014 ja sai MM-pronssia 2011. Nuoremmassa ikäluokassa hän sai 50 kg:n sarjassa MM-hopeaa 2009. Aasian juniorimestaruuden hän voitti eri ikäluokissa 2011 ja 2012.


Salibandyn alle 19-vuotiaiden tyttöjen maailmanmestaruuskilpailut ovat kansainvälisen salibandyliiton järjestämä turnaus, jossa pelataan maailmanmestaruudesta kahden vuoden välein. Kisat järjestetään toukokuussa samoina vuosina jolloin miesten kisat järjestetään.


title: Salibandyn alle 19-vuotiaiden tyttöjen maailmanmestaruuskilpailut

text: Menestynein maa U19 MM-kisoissa on ylivoimaisesti Ruotsi, joka on voittanut maailmanmestaruuden 6 kertaa. Ruotsi on myös Suomen ohella ainoa joukkue, joka on onnistunut voittamaan joka vuosi jonkin mitalin. Ensimmäiset kisat järjestettiin 2004 Tampereella.


title: Billebeino

text:
Billebeino (Billebeino Clothing and Accessories Oy) on suomalainen vaatemerkki, joka perustettiin vuonna 2014. Billebeino on nimetty perustajansa, entisen NHL-jääkiekkoilija Ville Leinon mukaan. Leino on Billebeinon vaatemallistojen pääsuunnittelija ja yrityksen hallituksen jäsen. Billebeinon toimitusjohtajana ja toisena hallituksen jäsenenä toimii Leinon ystävä ja yrityksen toinen perustaja, Juhani Putkonen.
Billebeinon vaatteissa on esiintynyt monia tunnettuja urheilijoita sekä viihdemaailmasta tuttuja henkilöitä Suomesta ja maailmalta, kuten Kimi Räikkönen, Teemu Selänne, Vesa-Matti Loiri, Tony Iommi, P.K. Subban, Pekka Rinne, Patrik Laine, Corey Crawford, Haloo Helsinki! ja JVG.


title: Billebeino

text:
Billebeinon vaatemallisto on ammentanut inspiraationsa urheilusta, musiikista, taiteesta ja kaduilta.
Billebeinon vaatteet ja asusteet ovat unisex-malleja, jotka on suunniteltu sopimaan kaikille käyttäjän sukupuolesta riippumatta.


title: Billebeino

text:
Billebeinon liikeidea sai alkunsa Ville Leinon suunnittelemasta logosta, jolla maalausta harrastava Leino merkitsi alun perin töitään. Myöhemmin Leino ja Putkonen päättivät valmistaa logosta huvin vuoksi tarroja. Tarroja liimattiin myös vaatteisiin, ja tästä syntyi ajatus omasta vaatemerkistä.
Ville Leino perusti Billebeinon vuonna 2014 tehdessään vielä aktiivista ammattilaisuraa jääkiekon parissa. Jääkiekkouran päätyttyä vuonna 2017 Leino alkoi keskittyä täysipäiväisesti Billebeinon vaatemallistojen suunnitteluun.


title: Billebeino

text: Billebeino teki vuonna 2017 liikevaihtoa 1,7 miljoonaa euroa ja kasvatti liikevaihtoaan edellisvuodesta 148 prosenttia. Vuonna 2017 yritykselle myönnettiin korkein mahdollinen AAA-luottoluokitus.


title: Billebeino

text: Suuri osa Billebeinon tuotteista myydään heidän omassa verkkokaupassaan. Vuonna 2014 verkkokaupan avajaispäivänä verkkosivusto kaatui suuren kysynnän ja kävijämäärän vuoksi.


title: Billebeino

text: Kesäkuussa 2018 Billebeinolla oli oman verkkokaupan lisäksi noin 25 kotimaista jälleenmyyjää. Tuotteita myydään mm. suomalaisen lentoyhtiön, Finnairin verkkokaupassa, jossa Billebeinolle on varattu kokonaan oma osasto.


title: Billebeino

text: Billebeino on tunnettu yhteistyömallistoistaan, joissa mallisto on suunniteltu yksinoikeudella myytäväksi ulkopuoliselle yhteistyökumppanille. Yhteistyömallistot ovat myynnissä myös Billebeinon omassa verkkokaupassa.


title: Billebeino

text: Keväällä 2017 Billebeino teki yhteisen kesämalliston Hartwall Original Long Drinkin kanssa, jonka nimeksi tuli Original Long Drink x Billebeino. Ensimmäisen malliston tuotteita ei voinut ostaa, vaan niitä jaettiin valikoiduille ”oman tiensä kulkijoille”.


title: Billebeino

text: Kesämallisto saavutti suuren suosion, ja yleisön pyynnöstä toinen mallisto lanseerattiin kaikkien saataville loppuvuodesta 2017.


title: Billebeino

text: Kolmas Original Long Drink x Billebeino -mallisto ilmestyi kesällä 2018 ja neljäs marraskuussa 2018.


title: Billebeino

text: Keväällä 2018 Billebeino julkaisi yhteistyömalliston vuonna 1936 ensi kertaa ilmestyneen sarjakuvahahmon, Mustanaamion (engl. "The Phantom") kanssa. Tuotteita valmistettiin rajoitettu erä, ja mallistossa yhdistyivät Billebeinon vaatteet sekä Mustanaamion tummanpuhuva kuvakieli.


title: Billebeino

text:
https://www.billebeino.com/
https://www.billebeino.com/originalbillebeino/
https://www.finder.fi/Muotoilua+ja+suunnittelua+teollinen/BilleBeino+Clothing+and+Accessories+Oy/Tampere/yhteystiedot/2868516
https://www.marmai.fi/uutiset/vaatebrandi-billebeino-teki-vahvan-tuloksen-vahan-erilainen-yritystarina-6731253
https://www.hartwall.fi/fi/uutiset/2018/hartwall-original-long-drinkin-ja-billebeinon-yhteinen-kesamallisto-tulee-myyntiin-tanaan
https://www.mandatumlife.fi/life-journal/artikkeli/-/article/duunareista-vaateyrittajiksi-puolivahingossa
https://matkamies.fi/articles/article/billebeino/
https://www.billebeino.com/billebeino-x-phantom/


title: Artikaiini

text: Artikaiini on yleisesti hammaslääketieteessä käytettävä amidityyppinen paikallispuudutusaine. Artikaiini estää palautuvasti vegetatiivisten hermosäikeiden, tuntohermosäikeiden ja motoristen hermosäikeiden ärtyvyyttä. Artikaiinin vaikutusmekanismina pidetään hermosäikeiden membraaneissa sijaitsevien jänniteriippuvaisten Na+-kanavien salpausta. Paikallispuudutteissa apuaineena käytettävä adrenaliini aiheuttaa paikallisen vasokonstriktion ja verenkierron vähenemisen, jolloin artikaiinin imeytyminen hidastuu. Tuloksena on suurempi paikallispuudutteen pitoisuus vaikutuskohdassa ja pitempi vaikutus, jolloin myös systeemisten haittavaikutusten esiintyminen vähenee. Lisäksi verenvuototaipumus vähenee kirurgisten toimenpiteiden yhteydessä.


title: Artikaiini

text: Kudoksiin annostelun jälkeen puutuminen tapahtuu noin 1–3 minuutissa infiltraatiopuudutuksen yhteydessä ja hieman hitaammin johtopuudutuksen yhteydessä (enintään 9 minuutin kuluttua injektiosta). Pulpaalipuudutuksessa artikaiinin vaikutus kestää vähintään noin 45 minuuttia ja pehmytkudospuudutuksessa 120–240 minuuttia.


title: Artikaiini

text: Artikaiinin kemiallinen kaava on CHNOS, moolimassa 284,37 g/mol ja CAS-numero 23964-58-1.


title: Trần Lê Quốc Toàn

text: Trần Lê Quốc Toàn (s. 5. huhtikuuta 1989 Đà Nẵng) on vietnamilainen painonnoston MM-mitalisti.


title: Trần Lê Quốc Toàn

text: Trần saavutti 56 kg:n sarjassa MM-hopeaa Anaheimissa 2017 yhteistuloksella 270 kg. Hän hävisi kilpailun voittaneelle maanmiehelleen Thạch Kim Tuấnille yhdeksän kilon erolla. Tempauksessa Trần sai hopeaa tuloksella 119 kg ja työnnössä pronssia tuloksella 151 kg. Hän sijoittui MM-kilpailujen 56 kg:n sarjassa yhteistuloksessa neljänneksi 2011 ja 2013 sekä viidenneksi 2014. Lisäksi hän sai MM-pronssia tempauksessa 2011 tuloksella 125 kg.


title: Trần Lê Quốc Toàn

text: Trần sijoittui 2012 Lontoon olympialaisissa 56 kg:n sarjassa neljänneksi yhteistuloksella 284 kg. Rio de Janeirossa 2016 hän oli viides tuloksella 275 kg. Aasian-mestaruuskilpailuissa hän sai hopeaa 2012 ja 2015 sekä pronssia 2013 ja 2017.


title: Abariringa

text:
Abariringa (tunnetaan myös nimillä Canton tai Kanton) on Kiribatille kuuluva Phoenixsaarten pohjoisin ja pinta-alaltaan suurin atolli. Se on myös saariryhmän ainoa asuttu saari ja sen asukasluku oli 20 vuonna 2015.
Vuosina 1939–1979 saari oli Yhdistyneen kuningaskunnan ja Yhdysvaltojen yhteishallinnassa, kunnes Kiribati itsenäistyi vuonna 1979.


title: Birnie

text:
Birnie on Kiribatille kuuluvilla Phoenixsaarilla sijaitseva asumaton atolli. Birnien löysi ensimmäisenä kapteeni Emment vuonna 1823.
Atollin pinta-ala on 0,2 km².


title: Heikki Siikonen

text: Heikki Lauri Siikonen (5. tammikuuta 1890 Kangasala – 3. joulukuuta 1973 Hyvinkää) oli talousneuvos ja rakennusmestari, jonka toimisto suunnitteli runsaasti rakennuksia ja laati tyyppipiirustuksia ja joka toimi opettajana sekä julkaisi useita rakennusalan tietokirjoja.


title: Heikki Siikonen

text: Heikki Lauri Siikosen vanhemmat olivat maanviljelijä, kirvesmies Heikki Siikonen ja Hanna Uotila ja puoliso vuodesta 1922 Annikki Nokkala (k. 1926). Siikonen kävi teollisuuskoulun 1911, toimi rakennuspiirtäjänä 1909–1918 ja Uudenmaan läänin maanviljelysseuran rakennustoimiston johtajana 1918–1925 sekä 1927–1928. Oma suunnittelutoimisto hänellä oli vuodesta 1928 Hyvinkäällä, missä hän oli myös rakennusopin opettaja vuodesta 1931. Siikosella oli useita alansa ja yhteiskunnallisia luottamustoimia. Hän muun muassa laati tiettävästi Suomen ensimmäiset työväentalojen tyyppipiirustukset, joiden mukaisesti rakennettiin useita työväentaloja.


title: Juppiter Optimus Maximuksen temppeli

text: Juppiter Optimus Maximuksen temppeli, myös "Juppiter Capitolinuksen temppeli" () eli Capitolium-kukkulan suurin ja paras Juppiterin temppeli, oli muinaisen roomalaisten uskonnon päätemppeli. Se sijaitsi nimensä mukaisesti Capitolium-kukkulalla. Temppelin ympärillä oli Area Capitolini, jossa pidettiin tärkeitä kokouksia. Alueella oli paljon alttareita ja se oli koristeltu monilla patsailla. Myös merkittävänä pidettyä sotasaalista esiteltiin kansalle tuolla alueella. Temppelissä suoritettiin uhrauksia uutenavuotena ja triumfia viettäneet sotapäälliköt uhrasivat temppelissä.


title: Juppiter Optimus Maximuksen temppeli

text: Temppelissä palvottiin Capitolinuksen triadia. Sen vuoksi siinä oli kolme kammiota, cellaa. Vasen kammio oli omistettu Minervalle, keskimmäinen Juppiter Optimus Maximukselle ja oikea kammio Juno Reginalle. Temppelin historian aikana se tuhoutui neljästi ennen sen lopullista hylkäämistä ja raunioitumista ja edellisen tuhouduttua ryhdyttiin paikalle rakentamaan uutta ja entistäkin hienompaa temppeliä.


title: Juppiter Optimus Maximuksen temppeli

text: Perimätiedon mukaan Rooman kuningas Tarquinius Priscus määräsi temppelin rakennustyöt aloitettavaksi. Se oli lähes valmis viimeisen kuninkaan Tarquinius Superbuksen aikana. Temppeli vihittiin käyttöönsä 13. syyskuuta vuonna 509 eaa., joka oli Rooman tasavallan ensimmäinen vuosi.


title: Juppiter Optimus Maximuksen temppeli

text: Ensimmäinen temppeli rakennettiin Capitolium-kukkulan tuffikivestä. Kiviaines louhittiin kukkulan Forum Romanumin puoleiselta rinteeltä. Legendan mukaan kiveä louhittaessa löydettiin ehjä ihmisen pää. Asiaa pidettiin merkkinä jumalilta, ja auguuri (tai haruspeksi) selitti sen tarkoittavan, että eräänä päivänä Rooma hallitsee maailmaa.


title: Juppiter Optimus Maximuksen temppeli

text: Valmiina temppeli oli 60 metriä pitkä ja 60 metriä leveä, mutta tästä ei ole tutkijoiden kesken yksimielisyyttä. Juppiterin kulttipatsas tilattiin kuuluisalta etruskitaiteilijalta, Vejin Vulcalta. Patsas, joka oli valmistettu terrakottasta ja kullasta, piteli oikeassa kädessään salamaa. Sen koosta ei ole mitään varmaa tietoa. Luultavasti myös Minervalla ja Junolla oli omat kulttipatsaat ja jokaisella jumaluudella oletettavasti omat alttarinsa. Temppelin kattoa koristi useita terrakottahahmoja, niiden joukossa oli kuuluisa nelivaljakkoa ohjastavan Juppiterin patsas. Myöhemmin se vaihdettiin metallista, luultavimmin pronssista valmistettuun.


title: Juppiter Optimus Maximuksen temppeli

text: Vuonna 179 eaa temppeliä korjattiin. Tuolloin temppelin seinät ja pylväät saivat stukkorappauksen. Vähän myöhemmin sen cellaa koristeltiin mosaiikilla. Temppeli oli saanut vuosisatojen aikana lahjoituksena useita patsaita ja koriste-esineitä. Vuonna 179 niitä oli kerääntynyt jo aivan liikaa ja suurin osa vietiin varastoon.


title: Juppiter Optimus Maximuksen temppeli

text: Ensimmäinen temppeli tuhoutui tulipalossa 6. heinäkuuta vuonna 83 eaa. Palossa tuhoutuivat myös Juppiterin kulttipatsas ja Sibyllan kirjat.


title: Juppiter Optimus Maximuksen temppeli

text: Roomaa tuolloin johtanut diktaattori Sulla määräsi heti uuden temppelin rakennustyöt käynnistettäviksi. Hänen sanotaan tuottaneen Ateenan Olympeionista marmoripylväitä temppeliä varten. Varsinaisesti temppelin jälleenrakennusta johti senaatin määräyksestä Q. Lutatius Catulus. Uutta temppeliä ryhdyttiin rakentamaan vanhan temppelin perustuksille, mutta uudesta tuli korkeampi ja loisteliaampi. Lisäksi sen rakentamiseen käytettiin enemmän rahaa. Mitä kiveä seiniin tässä temppelissä käytettiin on epäselvää.


title: Juppiter Optimus Maximuksen temppeli

text: Juppiterin kulttipatsas tehtiin nyt kullasta ja norsunluusta. Se näytti paljolti samalta kuin Feidiaksen tekemä Olympian Zeuksen patsas. Se oli luultavasti kreikkalailaisen taiteilijan, Apollinoksen, työtä. Uuden temppelin kattotiilet olivat kullattuja.


title: Juppiter Optimus Maximuksen temppeli

text: Temppelin jälleenrakentamisen aikoihin virkauraansa aloitellut Julius Caesar esitti kansankokouksessa syytöksen, että jälleenrakentamisesta vastanneet viranomaiset olivat kavaltaneet rakentamiseen tarkoitettuja varoja. On epäselvää, tapahtuiko näin todella, mutta Caesar osasi ottaa ajakseen asioita, jotka herättivät suuren yleisön mielenkiinnon.


title: Juppiter Optimus Maximuksen temppeli

text: Ukkosmyrsky ja salamointi vaurioittivat Capitolinus-kukkalan rakennuksia ja temppeliä noin vuonna 26 eaa. Keisari Augustus käytti rakennuksen korjauttamiseen suuren summan rahaa, mutta ei halunnut ottaa asiasta kunniaa, eikä sitä mainittu missään. Uusia myrskyvaurioita temppeli kärsi vuosina 9 eaa ja 56 jaa.


title: Juppiter Optimus Maximuksen temppeli

text: Toinen temppeli paloi maantasalle 19. helmikuuta vuonna 69 jaa Rooman sisäisen valtakamppailun aikana. Kyseistä vuotta nimitetään neljän keisarin vuodeksi. Tulevan keisari Vespasianuksen legioonat tunkeutuivat tuona päivänä Roomaan ja taisteluita käytiin myös Capitolinus-kukkulalla.


title: Juppiter Optimus Maximuksen temppeli

text: Keisari Vespasianus määräsi uuden temppelin rakennustyöt käynnistettäviksi ja se otettiin käyttöön vuonna 75 jaa. Se tuhoutui tulipalossa viisi vuotta myöhemmin Tituksen ollessa keisarina.